Milani Cosmetics Buktikan Amber Heard ‘Menipu’ Dalam Kes Saman Fitnah Johnny Depp

Jenama kosmetik Milani secara tidak langsung terlibat dalam perbicaraan kes saman Johnny Depp terhadap bekas isterinya. Baru-baru ini, pihak Amber Heard mendakwa bahawa Amber ‘terpaksa’ membawa kit popular daripada Milani, ‘All In One Correcting Kit’ ke mana sahaja untuk menutup kesan ‘lebam’.

Peguam Amber, Ben Rottenborn turut menunjukkan kit tersebut di mahkamah dan berkata concealer dan color correcting ini digunakan untuk menutup kesan penderaan fizikal serta mental Amber ketika bersama Johnny Depp.

“Inilah apa yang beliau (Amber) gunakan. Anda akan mendengar testimoni daripada Amber tentang bagaimana beliau perlu campurkan beberapa tona warna ini untuk menutup lebam yang kelihatan,” kata Ben.

Milani Cosmetics kemudiannya merasa terpanggil untuk menjawab keterangan tersebut. Milani menerusi satu video di TikTok berkata produk yang ‘digunakan’ oleh Amber tersebut cuma dilancarkan di pasaran pada 2017; sedangkan Amber menuntut cerai daripada Johnny Depp pada tahun 2016.

You asked us… let the record show that our Correcting Kit launched in 2017!👀 #milanicosmetics

“Anda tanya kami dan biar kami tunjuk rekod kami bahawa ‘All In One Correcting Kit’ ini dilancarkan pada 2017,” tulis penerangan pada video tersebut.

Video terbabit turut menulis beberapa fakta kes penting antaranya tuduhan Johnny memukul Amber bermula sejak tahun 2014 dan mereka bercerai pada tahun 2016; beberapa tahu sebelum kit tersebut dilancarkan kepada umum.

Amber Heard claimed she carried the Milani concealer to hide bruises during the relationship and Milani hopped on Tik Tok and was like nah that palette was released a year later 💀💀💀💀 #johnnydepp pic.twitter.com/mOfGYPuryg

— panic! at the costco (@tori___g) April 22, 2022

Video berkenaan menerima reaksi positif daripada peminat setia Johnny Depp dan berkata informasi tersebut pastinya berguna untuk perbicaraan Johnny Depp nanti. Begitu juga ramai yang memuji Milani Cosmetics yang berani tampil untuk membetulkan fakta.

“Kami cuma mahu sediakan fakta yang sebenar untuk kes ini,” tulis Milani di ruangan komen. Kes ini sedang berlangsung di mana Johnny Depp bertindak untuk menyaman Amber sebanyak USD50 juta (~RM215.42 juta) untuk kenyataan dan tuduhan fitnah dalam satu temu bual dengan Washington Post pada 2018.

Kerana kes ini, Johnny Depp dilaporkan sudah tawar hati untuk terus terlibat dalam siri Pirates Of The Caribbean. Baca lagi pada pautan di bawah.

Johnny Depp Enggan Berlakon Pirates Of The Caribbean Lagi Walaupun Ditawarkan RM1.2 Bilion

Rakaman Audio Adalah Bukti Johnny Depp Jadi Mangsa Keganasan Amber Heard


MILDEF Berjaya Lepasi Ujian Penilaian Pertama Dengan Cemerlang

Selepas pelancaran pada bulan Februari lalu, kereta berperisai MILDEF 4×4 High Mobility Armoured Vehicle (HMAV) berjaya melepasi ujian penilaian pusingan pertama. Kereta berperisai ini telah menjalani ujian 700km on-road dan 300 km off-road, serta melalui pelbagai jenis halangan.

Ujian tersebut dilakukan oleh pasukan dari Institut Penyelidikan Sains dan Teknologi Pertahanan Tentera Darat Malaysia (STRIDE) serta MILDEF. Kereta berperisai HMAV pula dipandu sendiri oleh anggota tentera.

Antara ujian yang dilakukan ialah daya tahan pemanduan di lebuh raya, kecekapan bahan bakar, jumlah beban, winching, melalui kawasan cerun, pendakian, sistem brek dan ujian fording sedalam satu meter.

“MILDEF berpuas hati dengan prestasi HMAV semasa ujian pusingan pertama yang sangat penting ini. Sekarang kami merancang untuk melakukan ujian di beberapa lokasi lain.

“Bagi pihak syarikat, saya ingin mengucapkan jutaan terima kasih kepada pasukan uji nilai daripada STRIDE dan Tentera Darat Malaysia yang dapat turun padang,” kata Datuk Sri Mohd Nizam bin Kasa, Ketua Pegawai Eksekutif MILDEF.

Kereta berperisai HMAV berkos RM16 juta ini adalah produk Malaysia yang dibangunkan untuk pasaran pertahanan domestik dan antarabangsa. Ia direka untuk menahan peluru menusuk perisai 7.62mm dan periuk api, HMAV dibina mengikut standard ketenteraan Stanag 4569 Level 2.

Tambah Datuk Sri Mohd Nizam bin Kasa lagi, kesemua ujian dibuat sejak bulan Februari lalu dan kereta berperisai tersebut telah dipandu hampir seluruh Semenanjung Malaysia.

Setiap ujian yang dilakukan telah mengikut piawaian yang ditetapkan oleh Tentera Darat Malaysia sendiri yang mana ia setanding dengan ujian-ujian yang dibuat untuk kenderaan berperisai jenama dari luar negara.

Setelah melepasi ujian penilaian dengan cemerlang, MILDEF mahu buka sebuah ‘Defence City’ di kawasan Dengkil.

Berjaya Hasilkan Kereta Berperisai, MILDEF Mahu Bina ‘Defence City’ Di Dengkil

MILDEF Buktikan Syarikat Tempatan Mampu Hasilkan Kereta Berperisai Bertaraf Antarabangsa


MILDEF Buktikan Syarikat Tempatan Mampu Hasilkan Kereta Berperisai Bertaraf Antarabangsa

Hebatnya keselamatan sesebuah negara bukanlah terletak pada keberanian askar semata-mata. Tetapi pada masa yang sama ia juga melibatkan alat kelengkapan  yang digunakan untuk menangani musuh.

Baru-baru ini sekumpulan anak tempatan telah membuktikan mereka mampu menghasilkan sebuah kereta perisai bertaraf antarabangsa. Semalam, MILDEF International Technologies (MILDEF) telah melancarkan sebuah kereta perisai mobiliti tinggi yang dikenali sebagai MILDEF HMAV 4×4.

Tahukah anda, Malaysia mampu menghasilkan kereta perisai berkualiti, bertaraf antarabangsa? #AWANInews #AWANI745 @501Awani pic.twitter.com/B5UnPuxbpo

— Ridauddin Daud (@RidauddinDaud) February 11, 2021

Menurut Khairul Hazwan Mohd Rasit, Ketua Jurutera MILDEF HMAV 4×4, kenderaan ini dilengkapi dengan teknologi, ciri keselamatan dan ruang untuk meletakkan senjata.

“Kenderaan ini kita boleh pasang mana-mana senjata atau sistem persenjataan yang ada di luar sebab kita ‘customise’ sendiri semua barang.

“Apa-apa senjata termasuk anti aircraft, kita boleh pasang, tiada masalah untuk kenderaan ini. Pada dasarnya, ia mengikut keperluan dari pelanggan, ikut senjata apa yang mereka mahukan,” katanya ketika di wawancara oleh Astro AWANI.

Ini antara anak tempatan yang bertanggungjawab membangunkan kereta perisai ini. #AWANInews #AWANI745 @501Awani pic.twitter.com/rOniBJ7p0j

MILDEF HMAV 4×4 mampu bergerak di atas pelbagai bentuk muka bumi dengan mencapai kelajuan 110km/j. Kereta perisai ini telah memenuhi syarat Stanag 4569 NATO tahap 2A, 2B yang dapat bertahan dari letupan periuk api, senjata balistik dan juga artileri.

“Kita boleh katakan ia 100 peratus buatan tempatan, anak Malaysia. Tujuan kita bangunkan kenderaan ini adalah untuk membantu aset pertahanan negara, memantapkan pertahanan negara untuk masa akan datang,” kata Datuk Seri Mohd Nizam Kasa, Ketua Pegawai Eksekutif MILDEF.

Jumlah kos R&D HMAV ini sekitar RM16 Juta dan mengambil masa kira-kira 4 tahun untuk dilancarkan dan siap untuk diuji oleh Tentera Darat. Harga seunit adalah sekitar RM10 juta – RM14 juta bergantung pada varian, terang Datuk Seri Mohd Nizam Kasa.

MILDEF merancang untuk menjual 200 unit MILDEF HMAV 4×4 setahun. Beberapa buah negara dari Timur Tengah dan Asean telah menunjukkan minat berikutan permintaan tinggi untuk kereta perisai jenis ini.

Tahniah diucapkan kepada MILDEF Internation Technologies kerana telah berjaya mengangkat nama Malaysia dalam bidang kelengkapan ketenteraan ke arena antarabangsa.

Pada awal minggu ini, beberapa orang telah berjaya menangkap gambar kereta Proton versi ‘R3 Limited Edition’ berada di atas treler menuju ke suatu lokasi. Klik pautan di bawah untuk baca lebih lanjut.

Sudah Mula Naik Treler, Model Proton ‘R3 Limited Edition’ Bakal Dilancarkan Tidak Lama Lagi?

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang

Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000


Miliki 2 Permainan Diiktiraf Rekod Dunia Guinness, Ini Yang Anda Perlu Tahu Sebelum Ke ESCAPE Penang

ESCAPE Penang merupakan antara destinasi yang menjadi pilihan ramai orang untuk bersuka ria bersama keluarga dan juga rakan-rakan. ESCAPE Penang ini terletak di Teluk Bahang dan juga berdekatan dengan beberapa tempat menarik seperti Batu Feringgi, Tropical Spice Garden, Taman Rimba Teluk Bahang, dan banyak lagi.

Bagi anda yang gemarkan aktiviti fizikal mencabar, anda wajib untuk singgah ke ESCAPE Penang sekali seumur hidup anda. Mesti anda tertanya-tanya apa yang best sangat ESCAPE Penang ini sampai ramai orang mahu pergi, betul?

A post shared by Mimie Yuzi (@mimieyuzi)

Saya telah berkesempatan untuk ke ESCAPE Penang dan merasai sendiri keseronokan yang ada di ESCAPE Penang. Berkonsepkan suasana kampung yang dikelilingi dengan alam semulajadi, maka saya akan kongsikan apa yang perlu anda tahu sebelum menempah tiket ke ESCAPE Penang ini. Jom kita mulakan!

Pastikan anda membeli tiket masuk secara dalam talian di sini dan jika mahu harga yang lebih murah boleh dapatkan sahaja di Klook. Beli awal dan rancang perjalanan anda sebaiknya serta anda dinasihatkan untuk datang awal pagi untuk melengkapkan kesemua cabaran yang ada.

Malah, anda dinasihatkan untuk ke ESCAPE Penang bukan pada hari Sabtu kerana kebiasaanya ramai orang dan anda perlu tunggu sedikit lama untuk menaiki sesuatu permainan itu. ESCAPE Penang ini dibuka setiap hari kecuali Isnin dari jam 10 pagi hingga 6 petang sahaja.

Jika anda tidak mempunyai pakaian dan peralatan yang bersesuai seperti pakaian renang dan kasut, anda boleh sewa sahaja di ESCAPE Penang kerana harga sewa tidaklah mahal hanya serendah RM9 sahaja. Sangat berbaloi dan menyenangkan!

ESCAPE Penang telah bawa nama Malaysia ke mata dunia apabila dua permainannya iaitu gelongsor air dan ‘zip coaster’ telah mendapat pengiktirafan Rekod Dunia Guinness.

Ketika ini, Pepsi Challenges masih lagi dijalankan dimana anda akan menentang masa dengan menuruni gelongsor air terpanjang dunia dan berpeluang memenangi tiket masuk percuma ke ESCAPE Penang. Team saya berjaya menang cabaran tersebut dengan catatan masa 3 minit 12 saat.

A post shared by ESCAPE Penang (@escapemy)

Sebenarnya ia ikut keadaan, jika ramai orang maka anda boleh mulakan aktiviti air dahulu barulah ke cabaran ‘Monkey Business’. Sebaiknya, pada awal pagi anda habiskan cabaran ‘Monkey Business’ kerana ia memerlukan kekuatan fizikal.

Gelongsor air dan zip coaster terpanjang dunia serta tubby racer adalah aktiviti yang perlu anda lakukan sebelum tengahari. Sebelum anda ke aktiviti ini, anda perlu menaiki chairlift dan mengambil masa untuk ke atas bukit. Kemudian, anda boleh memilih untuk melakukan cabaran lain yang anda mahukan kerana ia berdekatan antara satu sama lain.

A post shared by Places Malaysia (@placesmalaysia)

Banyak permainan yang ditawarkan di ESCAPE Penang iaitu lebih daripada 12 permainan. Mesti anda tidak mahu terlepas permainan mencabar di sini kerana jika anda terlepas, anda kena datang lagi untuk repeat.

Sudah semestinya gelongsor air dan zip coaster terpanjang dunia ini anda wajib cuba! Selain menghadiahkan pemandangan hebat sepanjang perjalanan, anda akan berasa teruja kerana ia cukup menyeronokkan.

Mega drop, super looper dan banana flip adalah antara permainan air yang wajib anda cuba kerana akan meransang ‘adrenaline rush’ anda. Atan’s leap dan juga slingshot pun anda kena cuba untuk cabar keberanian anda.

Untuk pengetahuan anda, makanan luar tidak dibenarkan untuk dibawa masuk ke dalam ESCAPE Penang. Akan tetapi, ada makanan yang dijual di dalam taman tema ini dan paling menarik ada A&W.

Sebelum terlupa, ESCAPE Penang mengamalkan sistem cashless dimana pengunjung perlu tambah nilai dengan kad yang dibekalkan. Pastikan anda bawa sedikit wang tunai untuk tambah nilai dan jika ada baki dalam kad anda, refund boleh dilakukan ketika pulang.

Jika anda belum pernah berkesempatan ke ESCAPE Penang, anda perlu terjah sekali seumur hidup. Jujur saya katakan, permainan yang ditawarkan cukup mencabar dan menyeronokkan, serta akan membuatkan saya kembali sekali lagi.

Sementara itu, kami kongsikan beberapa artikel berkaitan ESCAPE Penang pada pautan di bawah ini.

Selepas Gelongsor Air, ESCAPE Penang Lancarkan ‘Zip Coaster’ Terpanjang Di Dunia

Berlumba Jadi Yang Terpantas, Cabaran Pepsi ESCAPE Dilancarkan Di Gelongsor Terpanjang Dunia

Destinasi ‘Syurga Makanan’ Pelancong, Ini Lokasi Tempat Makan Menarik Di Pulau Pinang Wajib Anda Kunjungi


Miliki 397 Saman Didakwa Bernilai RM118,700, Orang Ramai Pertikai Mercedes Ini Tidak Dikenakan Tindakan

Sejak akhir-akhir ini orang ramai menggunakan media sosial untuk memuat naik gambar kenderaan yang melakukan kesalahan di kawasan-kawasan yang sering dikunjungi oleh golongan atasan.

Baru-baru ini sebuah Mercedes-Benz GLC meraih tanda tanya ramai apabila hasil semakan mendapati beliau mempunyai 397 saman yang masih belum dijelaskan.

♬ Cupid – Twin Ver. (FIFTY FIFTY) – Sped Up Version – sped up 8282

Perkongsian komen salah seorang pengguna TikTok itu mengejutkan orang ramai. Bagaimana kereta yang mempunyai nilai saman didakwa sebanyak RM118,700 boleh memperbaharui roadtax dan tidak dikenakan sebarang tindakan seperti pengguna jalan raya lain.

Netizen menyatakan mereka sendiri perlu menjelaskan saman terlebih dahulu, kemudian barulah mereka dapat memperbaharui cukai jalan masing-masing.

Rata-rata di ruangan komen, orang ramai meminta Menteri Pengangkutan, Anthony Loke dan Jabatan Pengangkutan Jalan Malaysia (JPJ) untuk memberikan pencerahan mengenai isu berbangkit ini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Miliki 6 Kesalahan Lampau, Ada Netizen Simpati Dengan Pencuri Rantai Emas Di Jom Heboh

Baru-baru ini tular di media sosial sebuah video yang memaparkan seorang wanita mencuri rantai leher seorang kanak-kanak di tapak Karnival Jom Heboh di Stadium Seksyen 13.

Taktik wanita tersebut terbongkar selepas video itu tular. Menurut Ketua Polis Daerah Shah Alam, Asisten Komisioner Mohd Iqbal Ibrahim berkata bahawa suspek wanita itu berjaya ditangkap di lokasi itu berdasarkan rakaman video terbabit.

Peringatan untuk saya & orang lain .. hati hati yang pakai gelang emas atau rantai emas .. sekarang kes macam ni dah banyak berlaku , saya kena dekat jom heboh shah alam .. anak buah saya pakai baju warna hitam , makcik belakang potong rantai terus hilang #kesragut #ragut #jomheboh #fyp #viral #shahalam #ipdshahalam #polisshahalam

♬ original sound – ♡ 〽乇 𝓛 ♡ – ♡ 〽乇 𝓛 ♡

Tambahnya, suspek yang miliki enam rekod lampau bersabit kes curi telah direman tiga hari sehingga Selasa untuk siasatan di bawah Seksyen 379 Kanun Keseksaan.

Kejadian tersebut telah meraih perhatian ramai orang dan ada netizen yang bersimpati dengan suspek wanita tersebut dimana dia mengatakan mungkin ada sebab mendorongnya melakukan hal itu.

mungkin ada sbb dia curi rantai emas to…semoga urusan akak to di permudah kn..xnk kecam² dah..kecian bila tgok

♬ Yasirlana Suling Merdu – IFTAH QULUBANA

Individu yang berasa kasihan itu pun mengatakan untuk berdoa yang baik-baik sahaja untuk suspek wanita itu tetapi kenyataan yang dikeluarkan individu tersebut membuatkan ramai tertanya-tanya.

Segelintir netizen berasa hairan dengan sikap bersangka baik individu tersebut kerana suspek wanita itu sudah miliki enam rekod lampau berkaitan dengan kes curi.


Miliki ‘HUAWEI nova 5T’ Smartphone Paling Bergaya 2019 Esok

HUAWEI nova 5T nampaknya bakal membuat fenomena yang tersendiri, walaupun masih belum dilancarkan di Malaysia, ramai mula tidak keruan apabila HUAWEI nova 5T membuat kemunculan pertamanya di Minggu Fesyen Antarabangsa Kuala Lumpur 2019 (KLFW 2019) baru-baru ini.

Rata-rata memperkatakan tentang reka bentuk HUAWEI nova 5T yang memukau dan prestasinya yang setanding dengan flagship HUAWEI yang lain. Tidak lupa juga 5 kamera yang dilengkapi dengan teknologi AI. Memang wowlah!

Siapa kata reka bentuk telefon pintar tidak penting? Sekarang ini, telefon pintar dengan gaya semestinya menjadi pilihan kerana kelihatan cantik dan menarik perhatian. Oleh itu, anda kena lihat sendiri telefon pintar terbaru keluaran HUAWEI iaitu nova 5T.

Walaupun HUAWEI nova 5T merupakan kategori mid-range, tetapi HUAWEI menjanjikan prestasi nova 5T setanding dengan flagship HUAWEI yang lain. Mari kami share apa yang anda boleh jangkakan daripada HUAWEI nova 5T. Mesti puas hati punyalah!

Kalau cakap bab kamera telefon pintar terbaik di pasaran rasanya tiada model yang setanding kualiti kamera dan gambar yang dihasilkan HUAWEI. Terbaru, HUAWEI bakal melancarkan model nova 5T dengan 5 kamera telefon yang berteknologi AI (16 MP Ultra Wide Angle, 48 MP kamera utama SONY 1/2 sensor, 2 MP Depth Assist dan 2 MP Macro).

Sesuai sangatla HUAWEI nova 5T ini untuk generasi macam anda yang suka mengadikan setiap moment dengan merakam gambar makanan, OOTD dan tempat yang menarik.

2 MP Macro kameranya dapat membantu anda untuk menangkap gambar dengan terperinci.

Bukan itu saja, HUAWEI nova 5T turut dilengkapi 32 MP kamera selfie dengan 3D Potrait Lighting, sesuailah untuk anda yang suka berswafoto.

Kamera HUAWEI nova 5T juga mampu menghasilkan gambar berkualiti walaupun  diambil pada waktu malam dan kurang pencahayaan kerana ia dilengkapi dengan AIS Super Night Mode.

Fungsi Ultra Wide Angle pula memberikan anda hasil gambar landskap yang cantik. Lepas ini senanglah anda untuk bereksperimentasi ambil gambar hanya dengan menggunakan HUAWEI nova 5T.

Kemaskini terbaru HUAWEI nova 5T memberi fokus kepada kemudahan hiburan melalui peranti mudah alih tanpa had video panggilan masuk. Proses pemindahan dokumen, gambar dan video juga boleh dilakukan dengan cepat dengan perkongsian tanpa wayar One Tap Share.

Selain itu, HUAWEI nova 5T juga memiliki set cip bersaiz tujuh nano meter (7nm) pertama di dunia. HUAWEI menggunakan set cipnya sendiri iaitu Kirin 980 yang dilengkapi 8 gigabait (GB) RAM dan 128GB ROM. Ia terdiri dari teknologi penyimpanan ultra pantas UFS 2.1.

HUAWEI juga ingin anda rasai pengalaman menggunakan smartphone yang tiada tandingan. Jadi, HUAWEI nova 5T direka dengan skrin 6.26″ screen-to-body ratio lebih besar dan menyembunyikan 4.5mm kamera ultra small di bawah skrin supaya pandangan anda terganggu.

Jadi, anda boleh tengok video dan streaming drama favourite pada skrin lebih luas lepas ini!

Bagi pengemar permainan atas talian, anda boleh mengoptimumkan permainan di mana saja dengan mengurangkan penggunaan bateri, visual permainan yang tinggi dan permainan yang lancar tanpa frames kerana HUAWEI nova 5T dilengkapi dengan GPU Turbo 3.0 yang pastinya membantu mengurangkan sebarang gangguan.

Tapi yang paling best semestinya fungsi “Do not disturb” yang membolehkan anda terus bermain games tanpa gangguan panggilan telefon.

Selalunya kalau telefon yang berprestasi tinggi ini harga mesti agak pricey kan? Anda jangan risau yang itu sebab HUAWEI nova 5T dijamin mampu milik. Ianya dijual dengan hanya dengan harga RM1,599!

Boleh didapati dalam pilihan warna Midsummer Purple, Crush Blue dan Black, HUAWEI nova 5T  sememangnya smartphone dengan rekaan trendy yang wajib dimiliki masa kini. Kalau pakai mesti orang lain jealous punyalah!

Betapa coolnya HUAWEI nova 5T ini, ia turut dilengkapi sensor fingerprint ultra fast 0.3 sec pada butang kuasa yang memudahkan anda untuk membuka kunci dengan hanya sebelah tangan. Sambil jalan nak unlock smartphone pun tiada masalah lepas ini!

Selain tu, HUAWEI nova 5T juga mempunyai bateri berkapasiti 3750mAH dan dilengkapi dengan teknologi SuperCharge 22.5W yang membolehkan bateri dicaj sehingga 50 peratus hanya dalam 30 minit. Anda sudah tidak perlu risau bateri anda cepat habis kerana nak cas pun laju dan sekejap sahaja.

Bermula esok, HUAWEI nova 5T akan mula dijual di seluruh negara. Dan berita baik kalau anda beli HUAWEI nova 5T anda berpeluang untuk dapat hadiah eksklusif HUAWEI Supercharge Car Charger yang bernilai RM127.

Anda juga boleh dapat tambahan lagi satu tahun waranti (1+1) kalau anda beli HUAWEI nova 5T bermula sekarang hingga 30 September 2019.

Selain itu, bagi pengguna telefon pintar nova sedia ada, anda juga boleh bertukar ke telefon pintar terbaru ini melalui Level-up Program yang bakal ada di semua kedai HUAWEI bermula 7 September 2019 nanti.

Selain Huawei nova 5T, MediaPad M5 Lite juga mula dijual esok pada harga RM1299. Dilengkapi dengan Multiple Eye Protection dan sistem suara yang diiktiraf Harman Kardon pasti tidak kecewakan anda.

Anda boleh dapatkan hadiah percuma satu (1) Speaker mini* dengan setiap pembelian M5 Lite.

*sementara stok masih ada, dan Mpen yang bernilai RM268

Terdapat juga ganjaran menanti kalau anda dapatkan HUAWEI nova 5T ini. Anda layak untuk dapat HUAWEI SuperCharge Car Charger bernilai RM127 dan ganjaran tambahan daripada Member Center bernilai RM1000.

Antara ganjaran yang menanti anda daripada Member Center ialah:

Jangan lupa download Member Center daripada HUAWEI Apps Gallery untuk nikmati semua ganjaran ni.

Tidak tahu mahu buat apa hujung minggu ini? Apa kata anda usha HUAWEI nova 5T di HUAWEI Stores berdekatan atau layari sahaja laman web rasmi HUAWEI. Mana tahu boleh beli satu.

Di bawah ini kami listkan beberapa artikel berkaitan dengan produk HUAWEI nova 5T.

Dilengkapi 5 AI Kamera & Warna Penuh Gaya, HUAWEI nova 5T Smartphone Wajib Dimiliki

Rekaan Trendy Huawei Nova 5T Tampil 5 Kamera AI Dibuka Untuk Pra Tempahan Bermula Esok


8 Kata-Kata Yang Anak Anda Tidak Patut Dengar. Amaran Kepada Ibubapa

Anak-anak yang sedang membesar memerlukan kasih sayang yang tidak berbelah bahagi, disiplin tinggi serta cara berkomunikasi yang berkesan. Ikuti 8 kata-kata yang perlu dielakkan ketika berkomunikasi dengan anak-anak.

1. Daripada berkata “Jangan kacau Ayah/Ibu!”

Kata-kata ini memberi persepsi yang anda tidak suka berbual dengan mereka. Lalu mendorong mereka untuk tidak memberitahu apa-apa perkara ketika mereka dewasa kelak.

2. Daripada berkata “Jangan buat. Kamu kecil lagi.”

Kanak-kanak perlu diberikan tanggungjawab. Ibubapa yang over-protective penyebab utama para remaja kurang kemahiran asas kehidupan dan memiliki sikap terlalu bergantung. Lalu menjadikan mereka sukar membuat keputusan sendiri dan kurang cerdik.

Kanak-kanak sangat berminat belajar perkara baru. Mereka akan mengganggu anda ketika melakukan kerja dapur atau kerja tukangan. Jangan sesekali melarang mereka. Ajar dan benarkan mereka melakukannya sendiri. Awasi mereka. Sesi pembelajaran secara praktikal lebih menyeronokkan dan membantu minda mereka berkembang.

3. Daripada berkata “Jangan bercakap dengan orang yang tak kenal.”

Memang penting memastikan anak-anak dalam keadaan selamat. Tetapi arahan tersebut sangat mengelirukan. Lalu menyebakan mereka menjadi pasif.

Bimbing mereka mengenali tingkah laku yang mencurigakan. Pastikan mereka tahu untuk membezakan individu tersebut. Ajarkan mereka mengenali situasi yang selamat dan cara menyelamatkan diri ketika menghadapi situasi mencemaskan.

4. Daripada berkata “Ayah/Ibu takda duit.”

Kata-kata ini membawa persepsi yang kurang baik. Mereka akan mula berfikir yang anda tidak bijak mengawal kewangan. Mereka akan melihat anda mampu membeli barang-barang lain tetapi tidak mampu menunaikan kehendak mereka.

Anda boleh mengajar mereka tentang perancangan kewangan. Ajar mereka maksud keperluan dan kehendak. Ini membantu mereka menjadi celik kewangan ketika dewasa kelak.

5. Daripada berkata “Cubalah jadi seperti abang kamu.”

Perbandingan adalah racun dan tidak membawa kepada tingkah laku positif. Membandingkan antara adik-beradik atau dengan rakan sebaya akan melunturkan keyakinan diri dan membentuk sifat ‘siblings rival’. Jangan sesekali membandingkan anak-anak anda

Cuba ingatkan mereka bahawa setiap manusia itu unik dan anda menyayangi setiap daripada mereka. Dorong mereka menjadi unik dan mengejar kecemerlangan.

6. Daripada berkata “Mengarut betul. Benda ni pun nak sedih!”

Mungkin bagi anda, mereka sedang bersedih tentang perkara-perkara yang kecil. Namun elakkan daripada menidakkan perasaan mereka kerana ia akan menyebabkan mereka rasa terasing dan jadi semakin kecewa. Lalu akan mengelak daripada berkongsi perasaan sedih atau kecewa pada masa hadapan.

Hiburkan mereka dengan kata-kata ransangan. Elakkan daripada terlalu banyak bertanya dan menyiasat. Jadi pendengar yang baik.

7. Daripada berkata “Baguslah kamu ni.”

Pujian ini terlalu umum dan mengelirukan

Terangkan kenapa mereka dipuji. Ia mendorong mereka untuk mengulangi perbuatan tersebut.

8. Daripada berkata “Cantiknya lukisan kamu!”

Kanak-kanak kecil memiliki kreativiti yang tinggi. Apabila anda meneliti dan menilai karya mereka dengan pujian, ia menyekat peluang mereka daripada meneliti dan menilai hasil karya mereka sendiri.

Kata-kata ini akan mendorong mereka bercerita karya yang dihasilkan. Ia juga mengasah kreativiti dan mematangkan pemikiran dalam memilih hala tuju yang mereka gemari. Ia juga secara tidak langsung mendorong kemahiran lain seperti kemahiran penyampaian.

LIKE dan FOLLOW Vocket di Facebook serta Instagram


Miliki Kereta BMW Pada Usia 18 Tahun, Rupanya Beli Guna Wang Edar Dadah

Semua orang pernah berangan-angan mahu memiliki kereta mewah pada usia yang muda. Tapi ianya agak mustahil sekiranya kita tidak mempunyai latar belakang keluarga yang mewah.

Pada hari Rabu yang lalu, pihak Polis Kelantan telah menahan seorang remaja yang baru berusia 18 tahun dan bapanya yang bekerja sebagai penjual besi buruk di Tanah Merah kerana terlibat dengan satu sindiket pengedaran dadah.

Dua beranak itu yang masing-masing berusia 18 tahun dan 60 tahun mengamalkan gaya hidup mewah di mana remaja terbabit memiliki sebuah kereta model BMW 6 Series.

Dua serbuan berasingan telah dibuat dan pihak polis berjaya menahan tiga individu di sebuah bangsal di tepi jalan di Kampung Tok Che Dol. Pada serbuan pertama jam 3.45 petang itu, pihak polis merampas 800 biji pil yaba bernilai RM8,000 serta menyita dua motosikal bernilai RM10,000.

Ketua Jabatan Siasatan Jenayah Narkotik (JSJN) Kelantan, Asisten Komisioner Sheik Azhar Sheik Omar berkata,

“Hasil siasatan mendapati, tiga suspek berkenaan mempunyai satu hingga lima rekod jenayah lampau berkaitan dadah dan jenayah serta hasil ujian air kencing juga positif methamphetamine,” katanya dalam satu sidang media.

Sheik Azhar Sheik Omar berkata, serbuan kedua dilakukan di sebuah rumah di Gual Ipoh hasil maklumat yang diperoleh sebelum menahan dua beranak berusia 18 dan 60 tahun jam 4.30 petang semasa mereka berada di dalam dan luar rumah.

“Hasil pemeriksaan di hadapan rumah iaitu kawasan semak menemui 5,000 biji pil yaba, 26 botol heroin seberat 104 gram dan 100 gram syabu bernilai RM112,000.

“Kita juga merampas dua kereta milik dua beranak berkenaan iaitu sebuah BMW, Perodua Myvi dan Proton Satria serta tiga motosikal dengan nilai keseluruhan RM193,829.

“Kita juga percaya kereta mewah yang dirampas adalah hasil jualan dadah,” katanya.

Pihak polis mendapati kelima-lima suspek mempunyai kaitan antara satu sama lain dan dipercayai aktif dalam kegiatan pengedaran dadah di Tanah Merah sejak awal tahun 2020.

Pada minggu lalu 2 kumpulan lelaki bertindak melanggar kereta sama sendiri semasa pergaduhan di kawasan perumahan.

Seperti Permainan ‘Mario Kart’, Beberapa Buah Kereta Berlanggar Sama Sendiri Semasa Pergaduhan

Sering Tayang Video Pandu Kereta Laju, Lelaki Ini ‘Kantoi’ Bila Polis Jumpa Bahan Bukti

Kerana Terlalu Obses, Lelaki Ini Sanggup Bakar Toyota Alphard Milik Artis Pujaannya


Miliki Ketepatan 95% Dan Lebih Mudah Kesan COVID-19, Thailand Sedia Guna Sampel Dari Peluh Ketiak

Sebut mengenai swab test pasti ramai yang membayangkan proses di mana sebuah alat dimasukkan dalam mulut atau hidung dalam memperoleh cecair bagi mengesan wabak COVID-19 pada seseorang individu. Ujian pengesan COVID-19 ini nyata lebih ekstrem di China di mana terdapat sampel individu yang diambil daripada dubur.

Terbaharu, Thailand tampil dengan sebuah lagi kaedah dalam mengesan wabak COVID-19 dengan mengambil peluh pada ketiak individu yang disaring.

Menurut CNA, saintis Thailand mendakwa peluh pada ketiak mampu mengesan wabak COVID-19 pada seseorang individu. Hal ini berikutan terdapat cecair istimewa yang terdapat pada individu yang disahkan positif COVID-19.

Menerusi kajian yang diperoleh, mereka sedang dalam usaha untuk menghasilkan dan menawarkan sebuah alat dalam memudahkan orang ramai mengesan wabak COVID-19 dengan hanya menerusi peluh ketiak sahaja. Difahamkan ketepatan sehingga 95% antara yang berjaya diperoleh menerusi penggunaan alat yang dihasilkan tersebut.

Dilaporkan tujuan penghasilan alat ini adalah bagi memudahkan orang ramai yang kerap menjalankan ujian COVID-19 serta mereka yang berasa tidak selesa dengan ujian yang dilakukan menerusi hidung atau mulut.

Penawaran kit ujian dengan harga mampu milik ini sekaligus dapat membantu rakyat Thailand dan juga orang ramai seluruh dunia menerusi penggunaannya yang lebih pantas dan mudah.

Tular pada minggu ini apabila wanita yang mengajar ilmu penyusuan dengan penuh sopan ini ‘diserang’ netizen dengan komen berbaur lucah.

Ajar Ilmu Penyusuan Penuh Sopan, Wanita Ini ‘Diserang’ Netizen Dengan Komen Berbaur Lucah

‘Dari Jauh Je Berani Sotong’- Sharnaaz Sahut Cabaran Caprice Untuk Bersemuka


Miliki Pelbagai Bisnes Dalam Dan Luar Negara, Sikap Rendah Diri Dato’ Sri Ini Terima Pujian Netizen

Nama akaun TikTok @koocester bukanlah asing lagi bagi pengguna platform itu. Hampir setiap hari beliau konsisten berkongsi pengalamannya bertemu dengan orang-orang berjaya di sekitar Malaysia dan negara asalnya, Singapura.

Dalam video terbaharunya, beliau ada berjumpa dengan seorang wanita berpangkat Dato’ Sri yang sangat rendah diri dan menginspirasikan orang ramai. Walaupun baru kali pertama berjumpa, Dato’ Sri itu sangat mesra bersembang dengan Koocester seperti sudah kenal lama.

“Saya seorang usahawan dalam empat industri berbeza iaitu makanan, yacht, peruncitan, pembinaan dan pembangunan.

“Jika anda mahu mulakan bisnes, anda perlu ada pengalaman dan anda perlu berkerja untuk mendapatkan pengalaman itu. Kemudian anda perlu kumpulkan network (kenalan) dalam industri anda, barulah anda boleh buat bisnes,” jawab ringkas Dato’ Sri itu. Beliau juga mempunyai perniagaan makanan dan peruncitan di Orchard Road, Singapura.

She is literally the definition of BOSS WOMAN! She’s a LEGEND!

♬ original sound – Koocester – Koocester

Apabila ditanya apakah pesanan yang ingin disampaikan kepada rakyat negara ini, Dato’ Sri itu dengan penuh yakin menyatakan Malaysia merupakan negara yang terbaik.

Menurutnya, Malaysia mempunyai pelbagai peluang yang sangat luas; kos buruh masih lagi mampu milik dan banyak sumber bahan mentah. Jadi negara ini masih tempat terbaik untuk tinggal.

“Saya sudah pergi mengembara di seluruh dunia, tetapi saya memilih untuk settle down (tinggal) di sini. Ramai rakan-rakan saya dari Singapura akan datang ke Malaysia untuk mencari peluang di sini,” katanya lagi.

Sifat rendah diri yang ditunjukkan oleh beliau telah mendapat pujian netizen. Ramai tidak menyangka ada ramai orang berjaya yang sangat kaya dan rendah diri.

Dalam satu video balas yang dikongsikan oleh Dato’ Sri, beliau mengucapkan terima kasih berkongsi video pertemuan mereka berdua. Walaupun Koocester menegurnya secara ‘mengejut’, namun beliau merasakan TikToker dari Singapura itu seorang yang awesome dan boleh pergi jauh.

Dato’ Sri itu juga mengucapkan jutaan terima kasih kepada followers baharu yang baru mengenalinya. Beliau akan mengambil masa untuk menjawab satu persatu komen yang ditinggalkan ramai. Pada masa sama, beliau juga sudi berkongsi nasihat dan pengalamannya yang sudah 20 tahun dalam bidang bisnes supaya orang ramai tidak melakukan kesilapan sama dan mengurangkan risiko kerugian.

Terdahulu Koocester pernah berjumpa dengan waris jenama Zaitun yang menolak Forex dan skim cepat kaya, serta seorang driver Grab dan Lalamove yang mampu memiliki Nissan GT-R.

Koocester turut berpeluang berjumpa dengan selebriti terkenal Aeril Zafrel yang memberi pesanan agar sentiasa setia kepada pasangan (isteri) walaupun bisnes sudah berkembang maju.


Miliki Rekod Cemerlang, Kesatuan Pekerja KTMB Mahu Anthony Loke Dilantik Sebagai Menteri Pengangkutan

Kesatuan Pekerja-Pekerja Keretapi Tanah Melayu Berhad (KTMB) berharap Perdana Menteri, Datuk Seri Anwar Ibrahim mempertimbangkan untuk melantik Setiausaha Agung DAP Anthony Loke sebagai Menteri Pengangkutan dalam Kerajaan Perpaduan.

Menerusi laporan, Presiden kesatuan itu Abdul Razak Md Hassan memberikan sokongan terhadap Anthony Loke berdasarkan rekod prestasi beliau yang pernah memegang jawatan itu sebelum ini dari Mei 2018 hingga Februari 2020.

“Pihak kesatuan turut percaya, sekiranya pelantikan Menteri Pengangkutan ini dibuat kepada YB (Yang Berhormat) Anthony Loke, maka pengangkutan awam, khususnya akan menerima limpah kebaikan yang terutamanya membantu bagi peningkatan taraf pengangkutan awam yang lebih efisien,” katanya.

Permintaan kesatuan tersebut telah mendapat perhatian orang ramai dan rata-rata netizen turut bersetuju disebabkan prestasinya yang cemerlang ketika menyandang jawatan tersebut dahulu.

Memang function betul @anthonyloke ni masa jadi Menteri Pengangkutan dulu.

Ucapan tahniah daripada KTMB kepada Anwar Ibrahim sebagai PM pun mereka sempat rekomen nama dia untuk jadi Menteri balik 👍🏼 pic.twitter.com/NiTqqVcxhm

— Laga Cawan 🌺 (@LagaCawan) November 25, 2022

This is unprecedented! In jus 22 short mths, YB @anthonyloke hd won over the union thru his sheer work ethics. Diligent. Pagmatic.Unassuming! No outriders,beg carriers, cium tgn. Just clock in and work and leave politics at the door. It's tough bt he had shown us it can be done. https://t.co/wj2wZxw1l3 pic.twitter.com/aKBfkarcJG

— Kerna Mu PH (@JujurTanpaSolat) November 25, 2022

Realign the ECRL back to go through Negeri Sembilan instead of destroying the Klang Gate Quartz Ridge just to appease the previous MOT and MOF. Also, can save RM6 billion if we follow LGE’s recommendation last time. https://t.co/yJR1VlX3EY

Terbukti. Kehadiran di Parlimen 89/89. Penuh. Bukan gaji Buta. Betul2 serious menjalankan tugas. Most wanted man in KTM. Pray that you lead with compassion, and be granted with good health to spur Malaysia to greater heights. 🙏🙏🙏🙏🙏🙏👍👏👏👏👏

Presiden Kesatuan Pekerja Keretapi Tanah Melayu (KTM) merayu supaya Anthony Loke dilantik semula sebagai Menteri Pengangkutan.

When civil servants and workers plead for a specific boss, you damn well know he's good. pic.twitter.com/2rjeYK9Ho4

— Pemikir Malaysia (@pemikirmsia) November 25, 2022

Kalau kau amanah, tak korup dan bagus buat kerja, kau lain bangsa atau agama ke pun orang nak

Nah, Presiden Kesatuan Pekerja KTM merayu @anthonyloke dilantik jadi Menteri Pengangkutan balik 🫡

Baru tau haram dpt menteri x function cam Wee Ka Siong, menang PRU pun tunggang UMNO https://t.co/zgnmc72lvh

— ARwah #MakLampir (@ArwahMaklampir) November 25, 2022

Bukan itu sahaja, para netizen turut berkongsi cara bekerja Anthony Loke ketika menjadi Menteri Pengangkutan dan mengatakan beliau sentiasa membuat lawatan mengejut serta datang awal ke apa-apa acara yang perlu dihadiri.

Malah, Anthony Loke juga tidak pernah ‘ponteng’ kehadiran di parlimen dan sentiasa pantas untuk menyelesaikan isu-isu yang timbul terutama sekali berkaitan dengan pengangkutan.


Miliki Senapang AK47 Dan Peluru Hidup, Petani Di Kelantan Ditahan Polis

Senapang jenis AK47 mungkin sinonim digunakan sebahagian besar pemain permainan dalam talian yang bergenre peperangan dan survival, tetapi lain pula ceritanya di Kelantan apabila seorang lelaki ditahan polis kerana memiliki model sebenar senapang itu.

Lelaki yang bekerja sebagai petani itu menurut laporan Harian Metro ditahan sepasukan polis Ahad lalu ketika serbuan dibuat di rumahnya yang terletak di Kuala Krai, Kelantan.

Dalam serbuan yang dibuat sepasukan anggota dan pegawai Bahagian Operasi Khas (D8) dan Siasatan Khas (D9) itu, pihak polis bukan sahaja menemui senapang, namun mereka turut menemui 142 peluru hidup di rumahnya.

Perkara pertama yang terlintas di fikiran kita mengenai penemuan ini sudah pastinya apakah dan bagaimanakah senapang berkenaan digunakan oleh lelaki yang bergelar petani ini.

Adakah beliau terlibat dengan sebarang aktiviti yang melanggar undang-undang seperti yang sering dilaporkan media-media mengenai mereka yang mempunyai senjata api sebelum ini?

Jawapannya, menurut pihak polis senapang berkenaan ‘dipercayai digunakan untuk menembak gajah yang merosakkan kebunnya’ dan tambah menyedihkan beliau juga didapati telah menembak dua ekor gajah sepanjang memiliki senjata berkenaan sejak lima tahun yang lalu.

“Hasil soal siasat dijalankan, suspek yang berusia 50 tahun itu memberitahu senjata diperoleh dari seorang rakannya lima tahun lalu, selepas mengadu mengenai gajah yang sering merosakkan kebun buah seluas enam hektar miliknya.

“Rakannya memberikan senjata itu kepada suspek untuk tujuan menjaga kebunnya dan dalam tempoh itu dua gajah sudah ditembaknya.

“Suspek juga mengaku kali terakhir menggunakan senjata itu dua tahun lalu selepas sudah tiada lagi ancaman gajah liar,” kata Ketua Polis Kelantan Datuk Shafien Mamat seperti dilaporkan Harian Metro.

Susulan daripada serbuan itu juga, lelaki berkenaan dan isterinya kini direman sehingga 19 Disember ini dan pihak polis menjelaskan akan menjalankan siasatan lanjut terhadapnya.

Baca juga perkembangan semasa dalam negara melalui perkongsian kami sebelum ini melalui pautan di bawah.

Warga Asing Rentas Negeri Jumpa Kawan Di Genting Hinglands Jadi Punca Kluster Genting

Kerajaan Negeri Pahang Nafi Dakwaan Pesakit COVID-19 Ditempatkan Di Hotel First World

Malaysia Negara Kelima Dengan Kekuatan Tentera Terbesar Di Asia Tenggara


Miliki Suara Dan Gaya Yang Sama, Diva AA ‘Serang’ Diva BB Buat Netizen Keliru

Terdahulu, tular di media sosial mengenai seorang lelaki yang dikenali sebagai Diva BB mengajuk gaya percakapan pelakon dan pengacara sensasi, Diva AA sehingga mencuri tumpuan ramai.

Terbaharu, sebuah video memaparkan Diva AA yang ‘menyerang’ Diva BB disebabkan Diva AA seperti tidak suka tindakan Diva BB yang meniru gayanya.

🤣🤣🤣#lahabau #divaaa @DIVA BB @Diva AA Tersohor

♬ original sound – AyamGoreng786 – AyamGoreng786

Menerusi video terbabit, dapat dilihat Diva AA seakan menyerang Diva BB dengan kata-kata dan ‘mengusik’ Diva BB kerana tiada selendang tetapi ada hati mahu membuat parodi dirinya.

Perkongsian video tersebut telah meraih perhatian orang ramai dan rata-rata netizen berasa terhibur melihat gelagat kedua-dua Diva ini yang terlihat lucu.

Bukan itu sahaja, ada juga netizen keliru melihat mereka dan pening siapa yang tiru siapa kerana gaya percakapan hampir serupa.

Segelintir netizen pula berseloroh situasi ini seperti berjumpa dengan diri dari ‘universe’ lain. Malah, ada juga netizen mengatakan pasti selepas itu mereka berdua bergelak ketawa.


Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

Sebelum ini, kisah disebalik gadis cantik memakai baju banduan pernah tular di media sosial. Kini, seperti menjadi ‘trend’ di TikTok apabila pesalah di mahkamah menjadi bualan ramai.

Bagi anda yang memiliki TikTok, pasti anda sudah melihat beberapa video yang menunjukkan jejaka kacak di mahkamah dimana telah menunjukkan reaksi terkejut apabila hukuman dibacakan oleh hakim pada April 2021.

♬ Into Your Arms (feat. Ava Max) – Witt Lowry

♬ الصوت الأصلي – توماس شيلبي

Melihat ke video-video yang dihasilkan segelintir pengguna TikTok berkaitan jejaka tersebut, rata-rata mengatakan jejaka itu patut diberikan peluang kedua kerana wajahnya yang kacak. Bukan itu sahaja, ada juga yang ‘romanticise’ lelaki tersebut dengan mengikuti trend ‘I fall in love with criminal’.

Untuk pengetahuan anda, lelaki tersebut iaitu Cameron Herrin dijatuhkan hukuman penjara selama 24 tahun kerana telah menyebabkan dua orang terbunuh ketika berlumba kereta pada tahun 2018 yang lalu.

Herrin yang ketika itu berusia 18 tahun baru pulang dari gym dan berlumba kereta bersama rakannya di Florida dengan kelajuan mencecah 100mph sebelum melanggar seorang wanita dan bayi yang sedang bersedia untuk menyeberang jalan.

Lantaran video Herrin yang tular di media sosial, ada juga yang berpendapat bahawa tidak wajar untuk ‘romanticise’ Herrin kerana beliau penjenayah dan harus dihukum atas jenayah yang dilakukan.

TikTok people are fucking sick, Mamat ni langgar mak dengan baby dia time cross the road boleh Diorang romanticise Mamat ni, mama I’m in love with criminal otak kau pic.twitter.com/O2b1MlucHv

Yup, kat fyp penuh pasal dia je and all comment be like he deserve a 2nd chance? Pity him, this accident is unintentional whtsoever..Hello, the victim family lost their loves one forever, this dude still can comeback after 24years prison kot 💆🏻♀ https://t.co/l192hHEEPC

Betul ! Tengok video ramai backup this man cause he has a good looking. He dont deserve just to get 24 years sentences. He should get more than that. Because of him, the husband lost his wife and beautiful daughter 😡😡 https://t.co/ywMaD4BR8c

Malah, ada juga berpendapat bahawa mereka yang mahu Herrin diberikan peluang kedua untuk berfikir dari pihak keluarga mangsa yang kehilangan orang tersayang disebabkan tindakan Herrin berlumba kereta mengakibatkan kematian. Dalam perkembangan terbaharu, Herrin dikatakan akan membuat rayuan atas keputusan pihak mahkamah.

Mahkamah rayuan telah bersetuju untuk mendengar hujah usul rayuan. Sekiranya mereka mengabulkan permintaan pembelaan, Herrin akan diberikan sidang hukuman baru dan pihak pendakwa akan meminta keluarga mangsa memberi keterangan sekali lagi.

Tahukah anda kisah disebalik wanita berpakaian banduan yang pernah tular sebelum ini? Klik pautan di bawah untuk ketahui lebih lanjut.

Cantik Tetapi Psiko, Kisah Di Sebalik Gadis Berbaju Penjara Yang Tular Di Media Sosial

Kenali Khaby Lame, TikToker Yang Berjaya Buat Orang Ramai Terhibur Dengan Hanya Mimik Muka


Miliki Wajah Yang Tampan, Atlet Malaysia Welson Sim Berjaya Menjadi Kegilaan Netizen Di China

Sejak Sukan Olimpik Tokyo 2020 dirasmikan, dapat dilihat di media sosial netizen Malaysia aktif berbincang soal busana yang dipakai oleh para atlet Malaysia. Ramai yang menyukainya dan tidak kurang juga yang kurang berminat dengan pakaian yang digayakan.

Dalam pada itu, lain ceritanya di China apabila seorang atlet renang Malaysia yang turut berada sewaktu acara perasmian Sukan Olimpik Tokyo 2020 berjaya menjadi tumpuan netizen di China berikutan wajahnya yang tampan.

Menerusi komen yang dikongsikan netizen China, mereka berpendapat Welson Sim memiliki wajah yang sangat tampan meskipun wajahnya ditutup dengan pelitup muka. Terdapat juga netizen China yang mengakui jatuh hati saat pertama kali melihat atlet ini sewaktu acara perasmian.

Untuk pengetahuan, Welson Sim merupakan atlet mewakili Malaysia dalam kategori renang 200m dan 400m gaya bebas. Anak kelahiran, Kuching, Sarawak berusia 24 tahun ini sudah berjaya merangkul pingat emas bagi kedua-dua acara pada Sukan SEA 2017 lalu.

A post shared by Welson Sim (@welsonsim)

Welson Sim dijangka akan berentap pada petang ini sekitar jam 6.20 petang menerusi acara renang kategori 200m gaya bebas. Sama-sama kita harapkan Welson Sim dapat menyumbang pingat buat negara sekaligus mengharumkan nama Malaysia.

Tular pada hari ini apabila aktivis Israel memperlekeh Malaysia selepas berjaya meraih pingat pertama di Sukan Olimpik Tokyo 2020.

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

Atlet Olimpik Uganda ‘Hilang’ Di Jepun, Tinggal Nota Tidak Mahu Pulang Ke Negaranya


Militan Israel Rilis Video Propaganda Dakwa 5 Tentera Hamas Yang Cuba Menyeludup Masuk Di Tembak Mati Oleh Sniper

Militan Israel melancarkan satu video online yang mendakwa lima “pengganas Hamas” telah dibunuh di pantai berhampiran Isreali Kibbutz Zikum di selatan Palestin.

Tanpa sebarang konteks dan penjelasan, militan Israel mendakwa, lima orang itu cuba menyelusup sebelum mereka ditembak mati oleh penembak tepat.


G-Shock Pilih Warna ‘Military’ Untuk Koleksi Terbaru Model GA700

Sedang mencari jam tangan harian dengan warna yang minimalis tetapi bergaya? Ini mungkin untuk anda. Casio G-Shock baru sahaja melancarkan 3 warna baharu untuk model GA700 mereka. Palet warna yang dipilih diambil inspirasi dari warna uniform askar; olive green, tan dan dark grey.

Finishing jam ini yang matte dan bukannya glossy menambahkan lagi elemen military pada model ini. Pertama kali diperkenalkan pada 2016, model GA700 ini mempunyai fungsi G-Shock yang lain antaranya shock resistance dan 200M water resistance, waktu dunia (48 bandar + UTC), 4 daily alarms, 1/100th second stopwatch, 1/10th countdown timer, format 12/24hr, bateri yang dapat tahan selama 5 tahun, LED backlights dan casing 53.4mm.

Harganya? Hanya USD99 (lebih kurang RM425) untuk sebuah jam yang handsome dan minimalis dengan fungsi yang hebat. Rasanya sangat berbaloi untuk dapatkan jam tangan ini. Ianya akan berada di pasaran bermula Ogos 2017 dan akan berada di butik G-Shock seluruh dunia dan shopcasio.com.

Kalau takut harga berganda di butik G-Shock, mungkin boleh minta rakan yang akan travel ke Jepun tolong belikan atau beli sahaja secara online. Kemudian padankan jam tangan anda ini dengan bomber jacket vintaj yang ada dalam almari anda.  Confirm kacak. Selamat membeli!


10 Senarai Individu Terkaya Di Malaysia Untuk 2016. ‘Raja Gula’ Masih Unggul

Senarai individu paling kaya di Malaysia sudah keluar menerusi Forbes Malaysia dan Robert Kuok menduduki tempat pertama, 11 kali berturut-turut dengan nilai aset bersih RM42.1 billion. Robert yang kini berusia 92 tahun tidak bermasalah untuk duduk di tangga pertama walaupun ada aset beliau yang mengalami penyusutan sejak beberapa tahun ini.

Pemilik Maxis dan Astro, Ananda Krishnan di tangga kedua dengan nilai kekayaan RM31.2 billion. Saham Astro sedikit terjejas ekoran kedatangan Netflix di Malaysia Januari yang lalu.

Berikutan pasaran saham susut 8.7 peratus dan nilai ringgit menyusut 12.6 peratus berbanding dolar AS, 2016 adalah tahun yang sukar bagi kumpulan jutawan Malaysia. Ekonomi China yang perlahan juga menjejaskan perniagaan manakala penurunan harga minyak dan gas dunia turut menjejaskan pendapatan mereka.

Jadi mari kita lihat senarai 10 orang terkaya di dunia.

Antara individu ternama dalam senarai ini adalah anak Tun Dr. Mahathir, Mokhzani Mahathir di tangga ke-28 dengan nilai kekayaan RM2.02 billion, boss Air Asia, Tony Fernandes di tangga ke-45 dengan nilai RM969 juta dan pemilik Cardiff City, Vincent Tan di tangga ke-17 dengan nilai kekayaan RM3.8 billion.

Individu paling muda (39 tahun) dalam senarai 50 orang ini adalah cucu kepada Loh Boon Siew (pengasas Boon Siew Honda), Loh Kian Chong di tangga ke-37 dengan nilai kekayaan RM1.15 billion. Jika anda mahu lihat senarai penuh 50 orang paling kaya di Malaysia, boleh lihat di sini.


8 Pengalaman Dan Kesilapan Saya Selama 2 Tahun Berbisnes

Mistake is a must. Mistake is a progress on reality. Kami juga buat banyak kesilapan walau telinga kami seringkali menerima pesan, mata kami sering membaca pesan.

Tudung adalah industri yang penuh dengan speed. Industri terhampir dengan model bisnes tudung adalah bisnes buku. Market sentiasa mahukan BARANG BARU. Barang lama, consider barang lelong bila sampai masa.

Selepas 2 tahun berjualan tudung, ini pelajaran yang terakam dalam memori kami.

Tidak mengambil gaji sendiri dan cekau duit bisnes sendiri.

Bagi kebanyakan orang yang memulakan bisnes tudung, mereka bermula dengan modal terhad. Jadi, duit untung bulanan itu jugalah duit sara hidup mereka. Kami melalui situasi ini jadi kami memahaminya.

Duit bisnes tidak boleh digunakan ikut suka hati kita. Kita wajib ambil gaji walaupun sedikit. Kemudian, adjust lifestyle kita bersesuaian dengan gaji tersebut.

Jika untung bisnes ini tidak mampu mendatangkan gaji yang kita perlukan selepas 1 tahun beroperasi, bolehlah lupakan bisnes ini. Cari usaha niaga lain yang boleh memberikan kita sara hidup yang diperlukan.

Jadikan bisnes tudung sebagai bisnes duit geli-geli, dan bukan bisnes utama.

PS: Kita sebut gaji untuk sara hidup, bukan untuk sara lifestyle.

Setiap urusniaga tidak dicatatkan dengan sistematik.

Bagi pemilik perniagaan enterprise, kebanyakannya memiliki akaun bank atas nama perniagaan enterprise. Dan ia didatangkan dengan kemudahan kad ATM.

Kad ATM itu bukan fungsinya untuk mencucuk duit keluar bila-bila masa kita perlukan. Biasa kan kita nak pergi restock tudung dan kita cucuk keluar RM2.5k. RM2k kita ambil pergi restock, RM500 lagi tiba-tiba sudah tiada dalam poket. Maklumlah, bayar duit parkir dengan tidak minta resit, pergi makan dan terbeli barangan lain yang bukan untuk kegunaan bisnes.

Jika tidak mampu mendisiplinkan diri untuk tidak mencucuk keluar duit bisnes, boleh cuba patahkan kad ATM tersebut.

Atau, simpan dalam bongkah ais seperti Rebecca Blomwood menyorokkan kad kredit beliau dalam Confession of a Shopaholic.

Cuba ikthiarkan untuk buat transaksi online ke account bank supplier/cek supaya kita hanya guna duit yang diperlukan. Dan tidak terbazir guna. Ia juga memudahkan kita untuk menyemak bank statement pada hujung bulan kelak.

Tidak melengkapkan rekod duit keluar masuk dan resit-resit.

Setiap minggu restock tudung, kadang-kadang resit restock pun tak ada. Belum kira lagi resit ke dalam parcel para pelanggan!

Kami ambil masa 1 tahun untuk akhirnya menjadi addicted kepada resit. Semua urusan bisnes WAJIB ada resit. Resit duit masuk, resit duit keluar. Semua mesti ada resit. Resit ini akan direkodkan dalam bookkeeping atau fail.

Setiap kuarter berlalu kita boleh lihat berapa banyak kecairan cash keluar daripada pihak kita, berbanding cash yang masuk.

Banyak keluar via marketing? WHY? Banyak restock? WHY? Duit masuk mesti lebih banyak dari duit keluar. Tapi kalau dah duit keluar pun kita tak pasti berapa in exact figures, macam mana kita nak buat perbandingan dan analisa?

Dan kalau duit masuk pun tak jelas, macam mana nak jelas bab cukai dan ZAKAT?

Tidak menetapkan limit restock bagi sesuatu pattern item.

Kita fikir bila orang masih bertanya, itu tandanya permintaan masih tinggi. Jadi kita pun menggunakan duit kantung syarikat untuk restock lebih lagi item tersebut.

Kita mesti punya anggaran berapakah tahap tepu sesuatu item itu – 200 helai? 300 helai? 1000 helai? Jadi kita hanya restock ke tahap itu sahaja.

Jika selepas itu permintaan masih ada, kita tidak restock lagi item itu dengan banyak. Kita tidak guna kantung duit syarikat untuk berjudi nasib item yang mulai masuk fasa barang LAMA. Duit kantung syarikat mesti digunakan untuk item baru yang hayatnya BARU dan masih panjang!

Kami ada pengalaman longgokan stok yang banyak kerana tersilap melihat kehadiran perkara ini. Producing as much as we can, walhal permintaan item mulai stagnant.

Satu pattern item patut produce berapa banyak untuk Batch 1? 300 helai? Mengambil kira 10% lupus, berapakah masa yang kita perlukan untuk menjual semua 270 helai tanpa mengambil kira kita perlu masuk fasa lelong?

Jika tak boleh jual 270 helai, bolehkah kita kurangkan production Batch 1? Patutkah kita kurangkan? Kira jangan tak kira..

Kita fikir menggunakan gambar yang shoot di studio pasti boleh menghasilkan jualan yang lebih baik.

Kita WAJIB menetapkan bajet shooting yang kita mampu keluarkan, dan cari cara mendapatkan hasil premium pada harga bajet. Suka atau tidak, kantung syarikat kita kecil. Jangan samakan dengan orang yang ada 300k dalam akaun syarikat.

Contohnya, RM1k bajet shooting termasuk model, photographer, studio, editing gambar. Jika tak mampu adakan RM1k, turunkan bajet itu dan cuba cari cara untuk dapatkan shooting dalam bajet itu.

Contohnya, outdoor shooting sendiri. Cost boleh drop kepada RM700.

Adakah semua koleksi patut shoot? Terpulang. Bergantung kepada bajet. Bolehkah kita shoot 2 collection pada 1 masa? Jadi kita jimat MUA, jimat model, jimat masa. Kita nak jimat bukan sebab kita kedekut, tapi sebab kita tak ada duit.

Jika kita jual tudung murah, kita dapat jual banyak. Jadi kita cuba rendahkan harga.

Kami banyak tersilap dalam menetapkan harga. Dan kami terima ia sebagai proses pembelajaran. Game volume adalah game wholesaler. Jika nak letak harga murah, main game super wholesaler. Pastikan channel banyak dan kukuh baru boleh main game ini. Jika kita ni budak baru 3 bulan dalam industri ini, maka ini kesilapan yang wajar kita elakkan.

Kira harga KOS, kemudian tetapkan harga RETAIL. Boleh pakai darab 2, atau darab 3, atau darab 70% (supaya bila buat YES 70% off kita masih cover modal asal).

Kini kami lebih suka belajar menjual item pada harga 2.5 kos. Dan menuju kepada 3 kali ganda kos. Contoh, modal RM15. 3 kali ganda kos ialah RM45. Jika kos RM20, harga retailnya RM60.

Jika kita jual tudung murah, margin kita kecil. Apabila berlaku musim kemarau seperti sekarang ini, banyak butik besar mampu buang harga kerana buffer layer mereka tebal. Jika kita ini harga kos RM15, kita jual RM25. Lepas itu butik besar yang siap ada tag dan brand, markdown item mereka daripada RM49 kepada RM30, apa sebab orang nak beli barang kita?

Kemarau punya isu ini, hanya yang pernah tempuh sendiri baru tahu nikmat air. Haha.

Kita pasang saja FB Ads, selagi jualan masuk dapat cover kos spending hari tersebut dan dapat sikit untung, jadilah…

Untuk kesilapan no 7 ini saja boleh tulis 1 entri lain panjang lebar. Setiap sen duit yang kita spend pada marketing mesti kita sukat ROI-nya. Dulu lainlah, kita berniaga offline. Mana kita nak tahu berapa orang nampak papan tanda kedai kita, atau nampak flyers kita. Tapi sekarang zaman FB Ads, semua boleh disukat. Kalau tidak exact figure, kita ada rough figure.

Jika kita masih ada habit pasang ads setiap kali nak buat sale baru, ada something yang tak kena di situ tak kira berapa juta parcel kau setiap hari.

Jika kita masih ada habit require new customer untuk create sale, itu pun petunjuk ada something missing in between.

Kesannya tidak rasa sekarang, kesannya akan rasa kemudian. Its a cancer.

DISCOUNT sepanjang zaman. Apabila barang tak jalan disebabkan kesilapan no 4, kami terdorong untuk potong harga asalkan barang jadi duit..

Ini jugalah yang terjadi dalam tempoh 6 bulan kebelakangan ini di FB/IG. Banyak peniaga berlumba buang harga kerana musim kemarau yang panjang. Bukan setakat ikan bilis buang harga, ikan paus biru pun nak buang harga.

Ada seorang senior pesan pada kami, petanda bisnes tu nak masuk fasa ICU, bilamana jika tak ada buat sale, tak ada sale yang masuk. Maksud beliau, jika tak buat potongan/diskaun, tak ada orang nak membeli.

Sebab market hanya menanti mereka buat SALE!

SALE boleh dianjurkan, tinggal lagi jadikan ia berkala. Pesan senior saya itu, setahun 2-3 kali memadai – hari raya, hujung tahun, ulangtahun brand.

Kami sudah stop buat SALE. Kami beri item itu for free menerusi berbagai aktiviti bersama loyal customer.

Cukuplah 8 kesilapan besar kami kongsikan. Kami masih tiada brand tahap butik seperti orang lain pada saat kami belajar semua ini. Kami berkuli dari zero. Kami tiada background bisnes. Kami tiada suntikan modal.

Kami hanya ada passion. Passion keep us going.

Kesemua kesilapan ini membawa kepada satu masalah utama. KANTUNG DUIT SYARIKAT TIDAK MEMBESAR. Besar itulah juga selepas 2 tahun.

Apabila kantung syarikat tidak besar, bagaimana kita nak hire staff? Jika tidak ada staff, bagaimana kita nak expand. Jangan cakap pasal growth, kalau bookkeeping pun tunggang langgang.

Yang menulis sambil minum air mineral,
CM

Cik Mal suka berkongsi nota-nota bisnes yang telah beliau tekuni. Ikuti nota beliau di Telegram saluran @cmread untuk mengikuti nota bisnes beliau.

BACA: Nota Merancang Bisnes ‘End-To-End’ Supaya Terus Maju Dan Berkembang


Bagaimana Milo Menjadi Minuman Kegemaran Kanak-Kanak Seluruh Dunia

Milo berasal dari Australia pada tahun 1934. Ia telah dibangunkan oleh Thomas Mayne bersama dengan pasukannya untuk mencipta sebuah jenama minuman yang boleh memberi impak kesihatan dan kehidupan secara total.

Nama Milo diambil dari Milo of Crotona yang mana beliau merupakan seorang atlet Olimpik Greek sebanyak enam kali.

Sekarang, lebih 80 tahun berada di pasaran, Milo tetap teguh sebagai minuman coklat sihat yang kekal relevan untuk seisi keluarga di hampir seluruh negara di dunia.

Jika diikutkan, Milo dikeluarkan selepas Ovaltine pada tahun 1904. Namun, sehingga kini jenama Milo lebih mudah didekati oleh orang ramai termasuk keluarga saya sendiri.

Ini yang telah dilakukan oleh pasukan pemasaran Milo di seluruh dunia:

Milo menggunakan produk ini untuk membuktikan mana-mana kanak-kanak yang meminumnya akan menjadi sihat. Malah, setiap satu produk yang dikeluarkan walaupun dalam packaging yang berbeza, ia masih dalam seleksi pilihan keluarga untuk diminum segera dan memberi kesihatan optimum.

Yang peliknya semua orang percaya dan produk ini berjaya.

Selain dari itu, Milo juga mempunyai rasa yang cukup unik. Malah, apabila kita rasa, kita sudah tahu itu merupakan produk Nestle yang ini. Berbeza dengan produk minuman coklat yang lain, kita akan mula meneka ia produk dari mana.

Produk ini punya daya tahan yang cukup lama di mana-mana rumah. Kau bayang, jika sebuah rumah itu punya 3 orang anak. Dan mereka ini berbeza umur tiga tahun setiap seorang. Jika seorang anak meminum Milo bermula dari umur 6 tahun, dan mula meminum Nescafe atau Teh apabila berumur 15 tahun, maka Milo akan berada di rumah tersebut sekurang-kurangnya 16 tahun.

Ok power. Yang kau jual karipap, habis terus 2 minit. Kahkahkah. Ok gurau ja, hihi.

Satu lagi kelebihan produk ini ialah ia mudah untuk disatukan dengan mana-mana produk Nestle yang lain. Sebut sahaja NesLo, atau waktu pagi emak kita meletakkan 2-3 sudu Nestum ke dalam Milo kita. Ia sepadan.

Oh ya, bukan itu sahaja. Produk ini juga boleh diminum panas, sejuk, dibuat biskut, kek roti serta apa pun jenis manisan. Ya tak perlu guna minyak masak.

Produk ini boleh sahaja dibeli dengan beberapa jenis packaging.

Jika kau nak beli sikit, kau boleh beli. Jika kau memang mentekedarah, kau boleh beli tin terus. Milo bermain harga dengan bentuk-bentuk packaging yang sesuai dengan audien.

Jika kau nak tahu, pada tahun 1998, semasa mereka membuka jalan untuk menjual Milo di Pakistan, Milo hanya dijual dengan tin sahaja kerana faktor demografi di sana yang sukar untuk disimpan.

Hari ini, Milo masih dijual dalam tin, dalam bentuk sachet, ada juga dalam bentuk plastik dan bekas kaca.

Kau bayanglah, jika di sebuah rumah ada 10 orang anak, dan setiap seorangnya dari umur 5-6 tahun sudah diajar untuk meminum Milo pada waktu pagi, pastinya produk itu akan dibeli dengan banyak. Jadi, harga memain peranan yang cukup kuat dalam hal ini. Kalau terlalu mahal, memang tidak akan terjual.

Jadi cara yang terbaik, letak di rak pasaraya dengan harga mampu dan ia dipastikan dijual kepada setiap rumah dalam negara. Setiap rumah!

Dengan kata lain, mereka main volume dengan mengubahsuai harga kepada kemampuan orang ramai.

Jenama Milo sudah pun berada di seluruh dunia. Semua.

Sama ada negara maju atau tidak, ia tetap masuk dan dijual di mana-mana.

Jika kau nak tahu, semasa bermulanya Milo dibuat, ia ditubuhkan pada waktu gawat yang mana ramai kanak-kanak tidak punya nutrisi yang baik. Oleh yang demikian, Thomas mencipta serbuk minuman ini untuk disatukan dengan susu yang banyak supaya ia lebih suka diminum oleh kanak-kanak seluruh dunia.

Selepas beberapa tahun, akhirnya ia menjadi ‘viral’ di kalangan pemimpin negara untuk membawa masuk serbuk minuman ini bagi menambah nutrisi diet kanak-kanak.

Ternyata, Milo disukai oleh semua negara membangun pada waktu itu dan ia dijual dengan sangat baik di negara-negara tersebut termasuk Indonesia, India, Pakistan, Malaysia, dan banyak negara lain lagi. Lebih menarik lagi, setiap satu negara itu dibuat kajian dengan cukup rapi supaya mempunyai rasa yang sesuai dengan penduduknya.

Sebagai contoh, walaupun Malaysia dan Indonesia berjiran, Milo di Malaysia dikatakan lebih manis berbanding di Indonesia.

Hihi sebab itu abang-abang di sini manis orangnya.

Sehingga hari ini, produk ini masih mengisi ruang iklan di televisyen, radio, papan billboard dan mempunyai bajet tersendiri untuk memasarkan produk. Ini untuk memastikan kesemua seleksi produk Milo masih diingati dan disemat dalam kepala.

Milo juga berjaya menambat hari para atlet seluruh dunia untuk dijadikan bahan promosi sebagai duta, pengguna dan menggunakan tagline “Sihat dan Kuat” itu sebagai ayat paling berpengaruh dalam industri minuman sihat dunia.

Dikatakan, dengan meminum secawan Milo setiap hari, kita akan melengkapkan diri dengan vitamin C, zat besi dan juga kalsium yang diperlukan oleh badan kita setiap hari.

Kau orang pasti ingat bagaimana cikgu-cikgu kita membawa lori Milo ke sekolah kita dan memastikan setiap seorang dari kita semua dapat minum secawan minuman ini dan berikan kita kegembiraan abadi waktu itu. Terasa agong dan sungguh sihat walaupun aku semput lepas berlari nak minum juga.

Itu juga salah satu promosi yang amat berjaya di kalangan kanak-kanak yang mana mereka akan membuat strategi ‘word of mouth’ dari anak kepada ibu bapa.

Minuman ini bukan sahaja disukai oleh anak-anak, malah kepada semua peringkat umur. Pengasasnya, Encik Thomas Mayne meninggal dunia pada umur 93 tahun dan meminum Milo setiap malam tanpa pernah sekali pun tertinggal.

Hari ini, Milo menjadi pengeluar minuman coklat sihat paling besar di dunia. Lebih dari itu ia menjadi satu-satunya produk yang dikatakan pasti ada di setiap rumah di seluruh dunia.

Milo boleh jadi contoh kepada kita semua yang mana pembinaan asalnya hanya untuk membantu memberi nutrisi kepada kanak-kanak pada zaman gawat. Hari ini, Milo tersusun rapi di rak kabinet rumah kita dan menjadi minuman kesukaan anak-anak.

Ia bukan sahaja menjadi produk yang bagus untuk tubuh badan. Ia juga membantu ibu bapa memberi kebaikan dalam bentuk minuman kepada anak-anak.

Hari ini, kita banyak buat produk untuk memenuhi permintaan dan kesukaan sendiri. Yang sebetulnya, produk tersebut perlu menjadi ‘bantuan’ dan ‘pertolongan’ kepada para pelanggan. Barulah ia dinamakan sebagai produk.

Kita menjual sebahagian daripada pertolongan. Kemudian, Tuhan balas dengan jualan yang berlipat-lipat ganda. Ingat kawan, siapa yang membantu, dia yang mendapat sentuhan torch light dari Tuhan. Kau bayanglah, Tuhan suluh kau dengan cahayanya kerana kau berjaya membuat produk yang membantu orang, sudah tentu kau akan dibantu sebantunya.

Khairul Hakimin Muhammad
Minum Milo anda jadi sihat dan kacak.


Ini Yang Aku Lihat Ketika Berkunjung Semula Ke ‘Mimaland’ Selepas 24 Tahun

Tidak ramai yang menyedari lokasi sebuah pusat taman rekreasi Mimaland yang pernah beroperasi suatu ketika dahulu. Walau bagaimanapun taman itu telah ditutup atas beberapa kes mahkamah yang dihadapi.

Bila sebut Mimaland, khususnya anak-anak muda zaman kini akan terpingga-pingga apa itu? Mimaland adalah singkatan bagi “Malaysia In Miniature Land“ taman tema pertama dan terhebat sekitar 80-an. Selepas  insiden mati lemas disalah satu kolam di situ, Mimaland diarahkan tutup!

Itu bukan antara fakta sebenarnya kenapa Mimaland ini ditutup.

Pagi 18 Feb 2017 kami 80 orang diketuai oleh saudara Itek Kejam, cuba mengimbau kembali kenangan hebat Mimaland satu ketika dulu. Dan seperti kebiasaannya saya akan membawa bersama anak-anak untuk trip sepak daun ini. Selesai bacaan doa, kami dibahagikan kepada 2 kumpulan.

Perjalanan adventure sepak daun diteruskan dengan mengharungi semak-samun dan pokok-pokok tinggi yang sudah 24 tahun tumbuh liar setelah Mimaland ini ditutup. Melawat kolam utama Mimaland yang masih terdapat air walaupun jauh sudut hati kami terpanggil untuk terjun kedalamnya!

Kemudian kami dibawa untuk melihat kolam popular di Mimaland satu ketika dulu, “Super Splash”! Yang tinggal hanya tapak tangga sahaja. Dihadapannya kolam mandi yang sudah ditumbuhi semak samun. Kami melangkah dengan lebih berhati hari kerana kawasan semak samun membuatkan kami risau akan kehadiran biantang berbisa.

Tapak motel-motel Mimaland untuk pelawat suatu ketika dahulu yang tinggal kini hanyalah tiang-tiang dan bumbung mereput yang menunggu masa untuk menyembah bumi. Di sinilah dikatakan entiti paranormal sering kelihatan bila menjelang waktu malam.

Ditapak “Carnival Area” yang popular untuk pelawat kanak-kanak masih lagi kelihatan bumbung bangunan serta didalamnya beberapa mainan kanak-kanak yang masih boleh terdapat disitu serta ruang-ruang bilik khas permainan.

Dan acara kemuncak trip sepak daun kali ini adalah melawat “Animal Kingdom”. Kami harus mendaki bukit-bukit yang terdapat disini untuk sampai ke kawasan tersebut.

Masih terdapat beberapa arca-arca dinosaur yang masih kekal kukuh disitu. Keriangan kami tidak dapat dibendung lagi apabila anda dikalangan kami mengimbau kenangan-kenangan lalu ketika bergambar disini. Sesungguhnya lawatan ke Mimaland tidak akan lengkap sekiranya tidak kesini ketika dulu!

Kata kata orang diluar sana yang Mimaland ini berhantu, sememangnya kurang tepat sekiranya mereka datang melawat pada siang hari!

Kesan peninggalan Mimaland masih wujud hingga kini.


‘Mimpi Jadi Kenyataan’ – Rakyat Thailand Berkumpul, Rayakan Kebebasan Menghisap Ganja

Para pencandu ganja mula berkumpul untuk merayakan undang-undang baharu yang mengeluarkan ganja dari senarai dadah dan menjadikan Thailand sebagai negara Asia Tenggara pertama yang ‘menghalalkan’ ganja pada 2018 untuk kegunaan perubatan dan penyelidikan.

Memetik laporan Coconut Bangkok, Rattapon “Guide” Sanrak, pengasas sebuah kumpulan bernama Highland yang bertujuan untuk memberi kesedaran mengenai kebaikan ganja turut hadir bagi merayakan kebebasan yang tidak pernah dia jangkakan.

“Ia adalah sesuatu yang besar, satu langkah besar – sesuatu yang kami tidak jangka akan berlaku secepat ini. Itulah sebabnya kami berkumpul di sini hari ini,” kata Guide.

Bagi Seksan “Sek” Auttasan, salah seorang pengguna ganja, beliau berkata telah berjuang hampir 10 tahun bagi memastikan bahawa tanaman ini sah digunakan di negaranya dan apabila kebenaran ini diluluskan, ia seolah ‘mimpi jadi kenyataan’.

Sebelum keputusan itu diumumkan, para pengguna ganja telah mengadakan kempen di kaki lima bagi membincangkan keperluan pengesahan penuh penggunaan ganja di Thailand, terutamanya untuk membantu meningkatkan ekonomi di negara tersebut.

“Amat rugi bahawa kami mempunyai begitu banyak potensi – orang yang mahir, dan ganja yang berkualiti tinggi – yang tidak dapat kami gunakan,” kata Guide. “Jika ganja disahkan sepenuhnya, Thailand akan bersinar sepenuhnya di pentas antarabangsa.”

Di bawah peraturan baharu itu, orang ramai boleh menanam ganja di rumah selepas mendapat kebenaran dari kerajaan tempatan, tetapi ganja tidak boleh digunakan untuk tujuan komersial tanpa lesen lanjut, kata Menteri Kesihatan Anutin Charnvirakul kepada pemberita, lapor CNN.

Sementara itu, kementerian kesihatan minggu ini akan membentangkan draf rang undang-undang berasingan kepada parlimen yang memberikan butiran mengenai penggunaan ganja secara sah, termasuk pengeluaran dan penggunaan untuk tujuan komersial.

Walaupun sudah diumumkan, orang ramai bagaimanapun perlu menunggu sebelum peraturan baharu itu diterbitkan dalam Warta Diraja rasmi dan perlu menunggu selama 120 hari sebelum peraturan menanam ganja di rumah menjadi sah, lapor Reuters.

Untuk rekod, pada Disember tahun lalu, ganja telah dikeluarkan daripada senarai dadah merbahaya di bawah Undang-undang Narkotik Thailand untuk mempromosikannya sebagai tanaman.

PBB keluarkan ganja daripada senarai dadah merbahaya, kini dianggap sebagai tanaman ubat. Untuk bacaan lanjut, klik pautan di bawah.

PBB Keluarkan Ganja Daripada Senarai Dadah Merbahaya, Kini Dianggap Sebagai Tanaman Ubat

Thailand Promosikan Ganja Sebagai Tanaman Komersial, Jadi Sumber Ekonomi Petani

Pernah Dihina Sebagai ‘Penagih’, Lelaki Ini Jadi CEO Pada Usia 28 Tahun Hasil Menanam Ganja


Drone Adalah Mimpi Ngeri Kami, Kata Remaja Yaman Sebelum Mati Terbunuh

Mohammed Tuaiman adalah orang ketiga daripada keluarganya dibunuh oleh drone, atau beliau gelar 'death machine', beberapa bulan selepas diwawancara oleh The Guardian.

Remaja lelaki Yaman berusia 13 tahun ini terbunuh selepas diserang oleh sebuah drone CIA. Beberapa bulan sebelum itu, Tuaiman pernah menceritakan ketakutannya terhadap drone kepada majalah The Guardian. Ini kerana, drone pernah membunuh ayah dan abangnya.

"Saya nampak drone terbang setiap hari dan saya takutkannya," kata Mohammed Tuaiman di Kampung al-Zur di daerah Marib, ketika ditanya oleh wartawan The Guardian.

"Banyak kanak-kanak di kawasan ini terjaga daripada tidur kerana mimpi ngeri akibat drone dan ada yang mula mendapat penyakit mental. Mereka menjadikan wilayah kami seperti neraka, dan kami selalu berada dalam ketakutan, tidak kira siang atau malam, dan kadang-kala ia muncul dalam tidur kami."

Ketakutan Tuaiman telah menghantui kebanyakan masa muda beliau. Pada tahun 2011, drone tempur telah menyerang ayah dan abangnya ketika mereka sedang menggembala unta.

Drone yang membunuh Tuaiman menyerang mereka pada 26 Januari di Hareeb, kira-kira sejam daripada rumahnya.

Drone itu menyerang kereta yang membawa Tuaiman dan abang iparnya, Abdullah Khalid al-Zindani, dan seorang lagi kawan mereka.

"Saya lihat badan-badan mereka hangus terbakar, seperti arang," kata salah seorang abang Tuaiman bernama Maqded. "Kami tidak dapat berbuat apa-apa. Kami tidak dapat mengalihkan badannya, lalu kami menanam mereka di sana, berhampiran kereta."

Beberapa orang pegawai Amerika Syarikat yang tidak mahu dikenali berkata, serangan itu telah dilakukan oleh CIA dan telah membunuh '3 orang lelaki yang dipercayai merupakan pengganas al-Qaeda'.

Wilayah Marib menyaksikan pertembungan di antara pemberontak Syiah Houthi yang telah menggulingkan presiden negara itu dengan puak-puak tempatan yang menolak penguasaan mereka di wilayah itu. Seperti keluarga-keluarga lain di al-Zur dan wilayah Marib, keluarga Tuaiman terlibat dalam penolakan terhadap pemberontak Houthi.

Dalam program rahsia CIA yang dijalankan di kawasan terpencil Yaman, amat mudah bagi mereka terkeliru siapa yang diserang oleh drone. Kerjasama dengan al-Qaeda dan puak-puak anti-kerajaan saling silih berganti mengikut siapa menyerang siapa.

Maqdad berkata keluarganya telah dituduh secara salah. Beliau menafikan penglibatan Tuaiman dengan mana-mana kumpulan, tidak kira al-Qaeda mahu pun anti-Houthi. "Beliau bukannya ahli al-Qaeda. Beliau cuma seorang kanak-kanak."

Maqdad berkata lagi, "Selepas kematian ayah kami, al-Qaeda datang melawat kami dan menawarkan bantuan. Tetapi kami tidak menyertai mereka. Al-Qaeda mungkin mendakwa Tuaiman adalah bersama mereka, tetapi kami akan berbuat apa sahaja – pergi ke mahkamah, atau apa-apa sahaja – untuk membuktikan beliau tidak pernah menyertai mereka."

Apabila The Guardian menemubual Tuaiman September tahun lepas, beliau melahirkan kemarahan terhadap kerajaan Amerika Syarikat kerana membunuh ayahnya. "Mereka memberitahu kami drone ini datang dari beberapa pengkalan bertempat di Arab Saudi dan juga dari beberapa pengkalan di lautan Yaman. Amerika menghantarnya untuk membunuh pengganas, tetapi mereka selalu menyerang orang yang tidak bersalah. Kami pun tidak tahu mengapa mereka membunuh kami."

"Di mata mereka, kami tidak layak untuk hidup di atas muka bumi ini seperti orang lain, dan kami tidak mempunyai perasaan atau emosi atau menangis atau sakit sama seperti manusia-manusia lain di seluruh dunia."

Ayah Tuaiman, Saleh Tuaiman, terbunuh di dalam serangan drone pada tahun 2011. Serangan itu juga mengakibatkan abang Tuaiman, Jalil, terbunuh. Saleh Tuaiman meninggalkan 3 orang isteri dan 27 orang anak.

The Guardian telah meminta ulasan CIA dan Pentagon sama ada Tuaiman telah disahkan sebagai militan al-Qaeda. Kedua-dua badan kerajaan ini enggan mengulas lanjut.

"Orang-orang tua memberitahu kami, membunuh tanpa membezakan di antara pengganas dan orang awam adalah perbuatan jenayah. Dan mereka (CIA) terus membunuh mereka yang disyaki tanpa ragu-ragu."

Bagi Maqdad, kematian Tuaiman hanya menyemarakkan lagi semangat beliau untuk terus mencari keadilan buat keluarganya.

"Kami hidup dalam ketidak adilan dan kami mahu Amerika Syarikat mengiktiraf jenayah-jenayah yang telah dilakukan terhadap ayah serta adik-beradik saya. Mereka tidak bersalah, kami lemah dan miskin, dan kami tidak ada kaitan denga perkara (keganasan) ini."

"Jangan salahkan kami jikalau kami bersimpati dengan al-Qaeda. Mereka adalah satu-satunya kumpulan yang menunjukkan rupa mereka kepada kami, kerajaan kami tidak menghiraukan kami, Amerika Syarikat tidak menghiraukan malah tidak memberi pampasan kepada kami. Dan kami akan berjuang di mahkamah untuk membuktikan perkara yang berlaku ini adalah salah."

BACA: Keindahan Syria Satu Ketika Dulu Sebelum Perang

TONTON: Ukraine ‘CrowdFunding’ Drone Perang

LIKE dan FOLLOW Vocket di Facebook serta Instagram


Mimpi Ular Hitam, Caprice Dan Isteri Dakwa Terkena Gangguan Sihir

Penyanyi rap terkenal atau pemengaruh media sosial terkenal, Caprice mendakwa dirinya dan isteri, Fara Inalis menerima rawatan daripada ustaz kerana terkena gangguan sihir.

Baru-baru ini, penyanyi berusia 34 tahun ini berkongsi di akaun Instagramnya menerima rawatan daripada pengamal perubatan tradisional Tok Singa dan Ustaz Shafiq.

A post shared by Tiger of AlQuds (@capricedaddycap)

Caprice atau nama sebenar Ariz Ramli mengatakan Tok Singa itu datang dari Kedah untuk merawat dia dan isteri yang dipercayai terkena gangguan sihir.

Menerusi siaran langsung di Facebook daripada pengawal perubatan tersebut, beliau turut mendakwa melihat kelibat lelaki yang tidak dikenali di dalam rumahnya, manakala isterinya bermimpi perkara-perkara pelik termasuk mimpi ular hitam.

Sebelum ini, Caprice dan isteri juga pernah mendapatkan rawatan Islam mengenai isu yang menimpa mereka.

Bahagian kedua video siaran langsung tersebut menunjukkan Tok Singa dan Ustaz Shafiq memulakan rawatan dengan membaca ayat-ayat al-Quran untuk melihat jika ada gangguan sihir yang mengganggu mereka.

Fara Inalis, isteri Caprice, kelihatan terketar-ketar dan menangis ketika Ruqyah dibacakan. Semasa Tok Singa sedang merawat, dia terdengar bunyi tapak kaki di dalam rumah.

Bukan itu sahaja, Tok Singa menyatakan bahawa isteri Caprice mengalami gangguan rahim yang menyukarkan dia untuk hamil dan menyebabkan dia mengalami masalah senggugut semasa haid.

Selain itu, Caprice dan isteri juga dinasihatkan untuk membuang patung-patung yang berada di dalam rumah kerana itu antara faktor jin dan sihir mudah untuk masuk menyerang mereka.


Minah Saleh Ini Berang Kerana Dihalang Masuk Butik Mewah Tanpa Pelitup Muka Di KLCC

Umum mengetahui, pemakaian pelitup muka di tempat awam adalah diwajibkan walaupun anda sudah lengkap terima dua dos vaksin.

Terbaharu, seorang pengguna Twitter @DFEfiercefun telah berkongsi sebuah video menunjukkan seorang wanita bukan warganegara bertekak dengan seorang pekerja sebuah butik mewah di KLCC.

Was in a que at @Dior KLCC!!! No entry for no mask!!! This lady resisted and said those with masks are communist!! Applying “white entitlement” in Malaysia!! Kudos to the @Dior KLCC and @SuriaKLCCMall staff @Khairykj @KKMPutrajaya please find and fine her!!! pic.twitter.com/hXzi9difRg

Menerusi video tersebut, wanita berbangsa asing itu berang selepas tidak dibenarkan masuk kerana tidak memakai pelitup muka untuk pulangkan beg dibelinya yang dikatakan terdapat ‘defect’.

Malah, wanita itu juga menuduh mereka yang memakai pelitup muka merupakan komunis dan meminta keistimewaan sebagai individu berkulit putih diberikan kepadanya.

Tindakan tegas pekerja butik itu yang tidak membenarkan wanita terbabit memasuki premis dipuji ramai.

Wow. I was having lunch on Jalan Bangkung and this is literally the same woman who was causing a fuss outside of the restaurant for a while. She was picking up bottles of wine and was upset that the waiter was wearing a mask. She kept trying to tell him to take it off too. https://t.co/n1T2BVmgIX

— Nadira Ilana (@feistgeist) October 27, 2021

Then why don't you back to your white country for mask free life?? So high class woman. https://t.co/M8SoFN0WzV

She must have enter #KLCC with mask then take it off. Just because you're customer doesn't meant you can do anything. Just follow the rules. Why make it so hard? Good job to the security @Dior for being firm regarding everyone's health and safety 🇲🇾 https://t.co/lJOcjGM7rm

— Ella Fujime (@EllaFujime) October 27, 2021

White Karens come to Malaysia and bring their entitled bullshit while looking down on us. It’s time we devise a durian spray – it’s totally harmless and will stick on their white hair for days. https://t.co/HbPT2dcODw

Malah, para netizen juga mahu pihak berkuasa mengambil tindakan terhadap wanita tersebut yang jelas melanggar SOP.

Bukan itu sahaja, para netizen turut berasa berang kerana individu terbabit tidak mahu mematuhi peraturan yang telah ditetapkan kerajaan bagi membendung penularan wabak COVID-19.

Peraturan pemakaian pelitup muka telah diwajibkan oleh kerajaan sejak awal pandemik dan perlu dipatuhi oleh setiap individu yang berada di Malaysia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Peminat Minta Buat Konten ‘Prank’, Pendirian Tegas Mr Kokom Buat Netizen Kagum

Anak Perempuan Bekas Presiden Indonesia Tukar Agama Dari Islam Ke Hindu

Akui Lebih ‘Bebas’ Di Australia, Kisah Sajat Raih Liputan The New York Times


Minat Dorong Zul Kejar Dan Rakam Lebih Seribu Gambar Aurora Australis Di Australia

Yang sering dibicarakan oleh para traveller adalah mengejar Aurora Borealis atau dikenali juga sebagai Cahaya Utara (The Northern Lights).

Hakikatnya ada satu lagi cahaya menarik yang juga sewajarnya diberi perhatian iaitu Aurora Australis, dikenali sebagai Cahaya Selatan (The Southern Lights).

Malahan jika dilihat kepada warna-warna yang dihasilkan oleh Aurora Australis, ternyata lebih berwarna-warni dan meriah.

Kali ini saya ingin kenalkan anda dengan seorang rakyat Malaysia yang telah berjaya mengejar dan merakam lebih daripada seribu gambar Aurora Australis sewaktu beliau belajar di Australia.

Dikenali di alam virtual / digital dengan id Faceboook igcreativeimage dan kreatif.imej,  Zulkefli Mohd Yusop yang merupakan seorang pensyarah kanan di sebuah universiti awam tempatan telah menjadikan aktiviti mengejar Aurora Australis dan fotografi sebagai aktviti bersama isteri.

Ini turut didorong dengan minat beliau terhadap astro fotografi. Minat ini telah beliau mulakan pada tahun 2012.

Pengalaman mengejar aurora ini bermula apabila saya berhijrah dan menetap di sebuah bandar kedua terbesar di selatan negeri Victoria iaitu Geelong lebih kurang 75km dari bandaraya Melbourne kerana menyambung pengajian saya selama 4 tahun di sana.

Menurut Zul pemandangan langit malam di hemisfera selatan amat cantik dengan bintang-bintang, buruj-buruj dan juga hamparan Bima Sakti (Milky Way) yang menghiasi langit bermula pada awal musim luruh (Mac – Mei), musim sejuk (Jun-Ogos) sehinggalah berakhir musim bunga (Sep–Nov).

Kedudukan rumah beliau yang hampir dengan pekan kecil yang bernama Ceres dan Moriac serta kawasan padang rumput dan ternak yang luas di sekelilingnya telah menyediakan pemandangan ufuk (horizon) sehingga ke Lautan Selatan (Southern Ocean).

Ini memberi peluang kepada beliau dan isteri untuk membuat pemerhatian langit di waktu malam dari masa ke semasa.

Walaubagaimanapun aktiviti pemerhatian ini bergantung pada keadaan cuaca. Keadaan cuaca di kawasan ini amat tidak menentu. Kadang-kadang suhu boleh turun sehingga 0⁰C pada musim sejuk serta tiupan angin yang berkelajuan hampir 60km/s pada musim bunga.

Suhu juga boleh mencecah sehingga 45⁰C pada musim panas yang kering. Oleh sebab itulah laporan keadaan cuaca amat penting bagi para pengejar aurora dan juga para fotografer di sini, ujar Zul.

Ditanya berapa kerap beliau dan isteri melakukan aktiviti mengejar cahaya selatan ini, menurut Zul ia dilakukan pada waktu lapang setelah selesai kerja-kerja penyelidikan beliau, serta di hujung minggu jika terdapat ramalan aktiviti aurora.

Ujar Zul lagi ramalan tentang aktiviti aurora ini disediakan oleh pihak National Oceanic and Atmospheric Administration (NOAA) dan SpaceWeatherLive.com yang menyediakan maklumat terkini tentang keadaan aktiviti solar dan juga kajian berkenaan aurora. Namun begitu faktor cuaca turut menjadi faktor utama untuk aktiviti ini dilaksanakan.

Selain daripada mengejar Aurora Australis di sekitar kediaman beliau, Zul juga rupanya turut mengembara ke lokasi lain semata-mata untuk aktiviti ini.

Minat dan perasaan ingin tahu yang mendalam terhadap Aurora Australis telah membawa saya mengembara ke Pulau Tasmania dan juga Pulau Selatan New Zealand.

Di sana saya berpeluang melihat Aurora dengan lebih jelas kerana kedudukan Pulau Tasmania lebih ke selatan dan tiada lagi apa-apa daratan yang menghalang pandangan sehingga ke benua Antartika.

Zul turut berkongsi beberapa lokasi popular yang telah beliau lawati dan berpotensi tinggi untuk melihat Aurora Australis di sekitar Pulau Tasmania iaitu di South Bruny, Bruny Island, Kingstons Beach, Howden, Tinderbox, South Arm dan Blackmans Bay.

Lokasi di sebelah utara Pulau Tasmania pula adalah di Evandale dan Nile Road.

Bagi New Zealand pula, kedudukan Pulau Selatan (South Island) yang terletak lebih ke bawah dari Pulau Tasmania yang juga memberikan pandangan yang terus sehingga ke benua Antartika turut mempunyai kelebihan untuk melihat Australis.

Bluff, sebuah bandar kecil yang terletak paling selatan di Pulau Selatan merupakan tempat yang popular untuk melihat fenomena aurora. Jika mempunyai masa dan bajet yang lebih anda boleh juga ke Stewart Island.

Di samping itu, bandar Dunedin juga mempunyai kawasan yang berpotensi untuk melihat fenomena aurora. Kawasan sekitar Bandar Queenstown seperti Lake Wakatipu juga lokasi yang baik untuk melihat aurora.

Jika anda mengembara sehingga ke Lake Tekapo, Mt. John adalah tempat yang paling baik untuk melihat aurora di mana terdapat Mt. John University Observatory untuk mencerap langit.

Kawasan tersebut amat gelap dan pencemaran cahaya (light pollution) amat minima.

Walaubagaimanapun secara umumnya saya boleh katakan di mana-mana kita berada di Pulau Selatan dan memandang ke arah selatan, peluang dapat melihat aurora adalah tinggi jika cuaca mengizinkan.

Menurut Zul musuh utama yang menghalang kita dari melihat aurora adalah kehadiran awan yang tebal, cahaya bulan yang akan mengaburkan cahaya aurora dan juga cahaya lampu dari bandar dan jalanraya.

Oleh itu carilah lokasi yang menghadap arah selatan yang tidak ada bandar di hadapannya.

Ditanya apakah perbezaan antara Aurora Australis berbanding Aurora Borealis, ini jawapan Zul.

“Ramai yang mengatakan Aurora Borealis lebih cantik dari Aurora Australis dan sebaliknya. Ada juga mengatakan Aurora Borealis lebih banyak warna hijau dan Aurora Australis lebih banyak warna merah.

Kecantikan aurora bergantung bagaimana cara kita memandangnya dan pada kedudukan lokasi pemerhati dengan kutub.

Jika kita berada di Norway, Sweden, Finland, Iceland dan negara-negara di sekitarnya kedudukan kita dengan aurora lebih dekat dan aurora berada di atas atmosfera bumi kira kira 80 km ke atas.

Jadi kita perlu mendongak ke atas untuk melihat aurora dan akan nampak warna hijau lebih banyak dari warna merah. Ini adalah kerana warna merah terletak tinggi di atas yang sukar dilihat jika terlalu hampir dengan aurora.

Berbeza pula dengan Aurora Australis, daratan yang paling hampir dengan kutub seperti Pulau Tasmania dan Pulau Selatan New Zealand yang terletak beribu-ribu km jauhnya dari kutub selatan menyebabkan pandangan aurora nampak dari sisi dan bukannya mendongak ke arah 45⁰ ke atas.”

Tetapi jika kita berada di benua Antartika bentuk dan rupa aurora adalah sama sahaja.

Namun begitu ujar Zul lagi, apa yang paling menarik tentang cahaya Australis adalah ia boleh dilihat sepanjang tahun berbanding dengan Aurora Borealis yang tidak boleh dilihat ketika musim panas.

Ini disebabkan pada musim panas tempoh waktu siang menjadi sangat panjang dan walaupun terdapat aurora ia tidak dapat dilihat kerana waktu malam pendek dan cahaya matahari yang cerah.

Baca: 15 Tip Mengejar Aurora Australis Daripada Saya

Selain daripada mengejar Aurora Australis,  Zul juga gemar mengambil gambar pemandangan.

Malahan menurut Zul genre fotografi beliau lebih kepada fotografi landskap, dan alam semulajadi.

Menetap di Australia memberikan saya peluang untuk mendalami teknik-teknik fotografi kerana terdapat pelbagai landskap dan alam semulajadi yang cantik untuk dirakam.

Di samping itu juga saya baru mula berjinak-jinak dengan aktiviti mencerap bintang dan “deep sky objects” untuk menambah lagi ilmu pengetahuan mengenai alam semesta ini – Zul.

Sudah sekian lama Zul mengejar Aurora Australis. Adakah beliau tidak bercita-cita untuk mengejar Borealis pula?

Balas Zul memang beliau ada perancangan untuk menjejaki Aurora Borealis tetapi sebelum itu persiapan rapi perlu beliau lakukan bagi mendapatkan pengalaman yang tidak dapat dilupakan dan shot yang terbaik.

Ujar Zul lagi, memandangkan sekarang matahari berada dalam tahap solar minimum, analisa dan ramalan perlu dilakukan dengan lebih terperinci untuk mengelakkan beliau balik dalam keadaan berputih mata kerana tidak dapat melihat fenomena Aurora Borealis ketika berada di sana nanti.

Memang saya ada perancangan untuk meneroka Iceland dan juga negara-nerara Scandinavia.

Sebelum mengakhiri artikel ini saya ingin berkongsi pesanan berikut daripada Zul buat anda yang berminat untuk mengejar Aurora Australis dan fotografi.

“Pesanan saya kepada yang ingin mengejar dan merakam Aurora Australis, jika anda berhajat untuk mendapatkan gambar yang cantik dan anda berpuas hati, anda perlu belajar dahulu teknik-teknik mengambil gambar pada waktu malam.

Mengambil gambar langit pada waktu malam sangat berbeza dari segi peralatan dan settingnya. Belajar dan praktis dahulu teknik mengambil gambar Milky Way sebelum pergi mengejar aurora kerana teknik-tekniknya tidak jauh berbeza” – Zul.

Zul juga kini sedang merancang untuk menawarkan tour fotografi buat mereka yang ingin mengejar Aurora Australis. Menetap selama 4 tahun di Australia membolehkan beliau meneroka dan mengenalpasti lokasi-lokasi terbaik untuk mengejar cahaya ini.

Kira Geelong tu dah macam balik kampung la. Every year mesti balik sana. Dan saya bercadang untuk buat tour cara backpacking untuk kejar Australis. Touring, backpacking and camping, fun enough right? – Zul.

Malahan sewaktu tour berlangsung Zul akan turut mengajar dan berkongsi tips dengan anda cara-cara mengambil timelapse Aurora Australis dan milky way.

Anda boleh hubungi beliau di akaun Facebook Zul Kefli Igcreativeimage  atau email  [email protected] untuk pertanyaan dan info lanjut.

Untuk lihat lebih banyak gambar menarik  yang telah dirakam oleh Zul anda boleh berkunjung ke Instagram igcreativeimage dan di website 500px.com/igcreativeimage.

Tonton: Video Menarik Rakaman Aurora Australis Oleh Zul Di Australia


Minat Fotografi Dorong Fotografer Ini Rakam Gambar Dari Sudut Berbeza Dengan Drone

Sewaktu pertama kali melihat video highrise yang dikongsikan oleh jurugambar bebas Nasrul Effendy, saya terus tertarik dengan hasil kerja beliau.

Menurut Nasrul minat merakam gambar dari jarak tinggi bagi fotografer bebas ini bermula sejak beliau berusia disekitar 20-an, diwaktu zaman fotografer masih menggunakan kamera filem. Dan pada tahun 2014 beliau mula berjinak merakam video dan foto menggunakan drone. Model drone yang digunakan beliau adalah DJI Phantom 4 Pro.

Bagi Nasrul juga, kepuasan yang paling beliau rasai apabila dapat merakam gambar dan video menggunakan drone adalah gambar yang diperolehi adalah dari sudut berbeza dan diwaktu yang sama beliau bebas mengawal drone dari bawah.

Bagi lokasi pilihan pula, selalunya beliau lebih gemar merakam keindahan alam semula jadi.

Ditanya tentang cabaran mengendalikan drone pula, selalunya cuaca seperti tiupan angin yang kuat dan di sesetengah kawasan pula terdapat ganguan magnetik yang kuat hingga menganggu signal drone.

Bantu pencarian mangsa lemas dengan bantuan drone dan kenangan manis

Meskipun tujuan asal drone beliau digunaka untuk merakam gambar dan video, Nasrul juga pernah membantu pasukan mencari dan menyelamat pelajar tahfiz yang lemas di Damai Beach Resort, Sarawak.

Ujar Nasrul, “kebetulan saya ada ditempat kejadian atas urusan kerja. Menurut pekerja hotel kejadian itu tidak jauh dari persisiran pantai apabila salah seorang dari sekumpulan pelajar tahfis yang berada di atas batu-batuan gagal menyeberang ke daratan semula disebabkan air laut yang tengah pasang pada waktu itu. Alhamdulillah mayat pelajar yang terlibat berjaya dijumpai oleh pihak penyelamat walaupun jauh dari tempat kejadian.”

Menurut Nasrul, antara perkara manis yang beliau akan ingat sepanjang kerjaya sebagai fotografer adalah merakam pemeriksaan barisan oleh Sultan Johor sempena konvokesyen ke 15 di UTHM dan ia turut di hadiri oleh TMJ.

Selain daripada itu, berpeluang  merakamkan keindahan KLCC dan KL Tower di atas awan yang rendah di waktu pagi turut memberi satu kepuasan buat beliau.

Nasrul sempat berkongsi tips berikut buat anda yang turut ingin mencuba rakam gambar dengan drone:

1.  Sebelum drone diterbangkan, pastikan drone dan bateri berada dalam keadaan baik dan kipas dipasang dengan sempurna bagi mengelakkan kejadian drone terhempas sewaktu sedang terbang

3. Elakkan menerbangkan drone di kawasan yng mempunyai ganguan magnetik yang kuat kerana ia boleh mengangu signal.

4. Sebaiknya buat latihan menerbangkan drone dalam mode manual sebelum anda benar-benar bersedia rakam gambar dilokasi yang anda ingin rakam.

5. Utamakan keselamatan anda sebelum dan semasa menerbangkan drone. Maklumlah kalau dah leka kita mungkin tak sedar bahaya yang menunggu di depan, contohnya sewaktu di tepi lereng bukit dan di pantai.

Berikut video awesome yang telah berjaya dirakam oleh Nasrul meliputi beberapa lokasi di dalam dan di luar negara.